Joh 13 | BasHautin | STEP | Eta bazco besta aitzinean, çaquiala Iesusec ecen ethorri cela haren orena iragan ledinçat mundu hunetaric Aitaganát, nola maite vkan baitzituen bereac, munduan ciradenac, finerano maite vkan ditu hec.\n1 Eta bazco besta aitzinean, çaquiala Iesusec ecen ethorri cela haren orena iragan ledinçat mundu hunetaric Aitaganát, nola maite vkan baitzituen bereac, munduan ciradenac, finerano maite vkan ditu hec. 2Eta affal ondoan (deabruac ia eçarri çuenean Iudas Iscarioten, Simonen semearen bihotzean, hura tradi leçan) 3Daquialaric Iesusec gauça gucia eman drauzcala hari Aitác escuetara, eta bera Iaincoaganic ilki dela, eta Iaincoganat ioaiten dela: 4Iaiquiten da affaritetic, eta vtziten du arropá: eta harturic longerabat, guerrica cedin harçaz. 5Guero eçar ceçan vr bacin batetara, eta has cedin discipuluen oinén ikutzen, eta guerricatua cen oihalaz ichucatzen. 6Ethor cedin bada Simon Pierrisgana: eta harc erran cieçon, Iauna, hic niri oinac ikutzen drauzquidac? 7Ihardets ceçan Iesusec eta erran cieçon, Nic eguiten dudana, hic eztaquic orain: baina guero eçaguturen duc. 8Diotsa Pierrisec, Eztituc ikuciren ene oinac seculan. Ihardets cieçón Iesusec, Baldin ikuz ezpaheçat, eztuc vkanen parteric enequin. 9Diotsa Simon Pierrisec, Iauna, ez ene oinac solament, baina escuac-ere eta buruä. 10Diotsa Iesusec, Ikucia denac, eztic mengoaric oinac ikuz ditzan baicen, baina duc chahu gucia: eta çuec chahu çarete, baina ez gucioc. 11Ecen baçaquian cein cen hura traditzen çuena: halacotz erran ceçan, Etzarete chahu gucioc. 12Bada ikuci cituenean hayén oinac, eta bere arropac harçara hartu cituenean, berriz mahainean, iarriric erran ciecén, Badaquiçue cer eguin drauçuedan ? 13Çuec deitzen nauçue, Magistrua eta Iauna, eta vngui dioçue: ceren bainaiz. 14Baldin beraz nic ikuci baditut çuen oinac Iauna eta Magistrua naicelaric, çuec-ere behar drauzteçue elkerri oinac ikuci. 15Ecen exemplu eman vkan drauçuet, nic çuey eguin drauçuedan beçala, çuec-ere daguiçuen. 16Eguiaz eguiaz erraiten drauçuet, Cerbitzaria ezta bere nabussia baino handiago, ezeta embachadorea hura igorten duena bainoa handiago. 17Baldin gauça hauc badaquizquiçue, dohatsu içanen çarete baldin eguin baditzaçue. 18Eznaiz çueçaz gucioz minço: nic badaquit cein elegitu ditudan: baina behar da compli dadin Scripturá, Enequin oguia iaten duenac, altchatu du ene contra bere oindogorá. 19Oraindanic erraiten drauçuet eguin dadin baino lehen, eguin datenean, sinhets deçaçuençát ecen ni naicela. 20Eguiaz eguiaz erraiten drauçuet, baldin nic norbeit igor badeçat, norc-ere hura recebitzen baitu, ni recebitzen nau: eta ni recebitzen nauenac, recebitzen du ni igorri nauena. 21Gauça hauc erran cituenean Iesus trubla cedin spirituan, eta testifica ceçan, eta erran, Eguiaz eguiaz erraiten drauçuet, ecen çuetaric batec tradituren nauela ni. 22Orduan discipuluéc batac berceaganat behatzen çutén, ceinez minço cen dudatan içanez. 23Eta cen Iesusen discipuluetaric bat mahainean haren bulharrera iarria, cein maite baitzuen Iesusec: 24Eta keinu eguin cieçón huni Simon Pierrisec, galde leguión, cein cen harc erraiten çuena. 25Bada harc Iesusen stomaquera beheraturic, diotsa, Iauna, cein da? 26Ihardets ceçan Iesusec, Hura duc nic ahamen trempatua emanen draucadana. Eta busti çuenean ahamena, eman cieçón Iudas Iscariot Simonenari. 27Eta ahamenaren ondoan sar cequión Satan. Eta diotsa Iesusec, Eguiten duana eguic fitetz. 28Baina mahainean ciradenetaric batec-ere etzuen aditzen certara hura erran ceraucan. 29Ecen batzuc vste çuten, ceren mulsá baitzuen Iudasec, ecen erran ceraucala Iesusec, Eros itzac bestacotzát behar ditugun gauçác: edo paubrey cerbait eman liecén. 30Hura bada ahamena harturic, bertan ilki cedin, eta cen gauä. 31Eta ilki cenean, erran ceçan Iesusec, Orain glorificatu da guiçonaren Semea, eta Iaincoa glorificatu da hartan. 32Baldin Iaincoa glorificatu bada hartan, Iaincoac-ere glorificaturen du hura bere baithan, eta bertan glorificaturen du hura. 33Haourtoác, oraino appurbat çuequin naiz: bilhaturen nauçue: baina Iuduey erran drauedan beçala, Norat ni ioaiten bainaiz, çuec ecin ethor çaitezquete: hala çuey-ere erraiten drauçuet orain. 34Manamendu berribat emaiten drauçuet, batac berceari on daritzoçuen, nic çuey on eritzi drauçuedan beçala, çuec-ere elkarri on daritzoçuençat. 35Hunetan eçaguturen dute guciéc ecen ene discipulu çaretela, baldin charitate baduçue batac berceagana. 36Diotsa Simon Pierrisec, Iauna, norat ioaiten aiz? Ihardets cieçón Iesusec, Norat ni ioaiten bainaiz, ecin orain iarreiqui aquidit: baina iarreiquiren atzait guero. 37Diotsa Pierrisec, Iauna, ceren ecin iarreiqui naquidic orain? neure arima hiregatic eçarriren diát. 38Ihardets cieçón Iesusec, Eure arimá enegatic eçarriren baituc? eguiaz eguiaz erraiten drauat, eztic ioren oillarrac vkatu nuqueano hiruretan.


Udalaren Adierazpena, indarkeria matxistaren kontrako nazioarteko egunean - Villabonako Udala\nZu hemen zaude: Albiste nabarmenak Udalaren Adierazpena, indarkeria matxistaren kontrako nazioarteko egunean\nUdalaren Adierazpena, indarkeria matxistaren kontrako nazioarteko egunean\nPost 2020 Azaroa 25\nAtzo arratsaldean izandako osoko bilkuran, Amasa-Villabonako Udalbatzak Adierazpen Instituzionala onartu zuen alderdi politiko guztien babesarekin eta aho batez. EH Bildu, EAJ-PNV eta PSE alderdiek adierazpen bateratu eta adostua aurkeztu zuten eta talde politikoetako bozeramaileek atzo Donostian izandako azken indarkeria matxista kasua gaitzetsi zuten.\nHonakoa da Amasa-Villabonako udalak gaur argitartatu duen Adierazpena:\nERAKUNDE ADIERAZPENA, AZAROAK 25: EMAKUMEEN AURKAKO INDARKERIA EZABATZEKO EGUNA DELA ETA\nHerritarrengandik hurbil gaudenez, euskal udalok ahotsa jarri nahi diogu gure udalerriek emakumeekiko eta indarkeria matxistaren beste biktima batzuekiko duten elkartasunari. Gure erantzukizuna gure gain hartzen dugu, erakunde, kolektibo feminista eta emakumeen kolektibo, aditu eta gizarteko eragile guztiekin lankidetzan eta koordinatuta.\nHorregatik guztiagatik, Amasa-Villabona Udalak konpromiso hau hartzen du:


'Anni Albers: ikusmena ukitu', Guggenheimean | El Correo\nZurekin'Anni Albers: ikusmena ukitu', Guggenheimean\n'Anni Albers: ikusmena ukitu', Guggenheimean\nUrriaren 6tik 2018ko urtarrilaren 14a arte\nELCORREO.COM Lunes, 24 julio 2017, 00:04\nGuggenheim Bilbao Museoak Anni Albers: ikusmena ukitu erakusketa aurkezten du (urriak 6tik 2018ko urtarrilaren 14a arte), ibilbide xehe bat zazpi hamarkadatan zehar ehun-artearen baitan izan den artista aitzindariaren obran zehar. Josef eta Anni Albers Foundation erakundearekin elkarlanean burutu dugu, eta Albersen obrara egindako gerturatze kronologikoa da erakusketako ibilbidea. Era berean, epe eta sail desberdinetako lanen arteko konexioa ulertzeko aukera ematen du, behin eta berriro errepikatzen diren motibo eta ideien eta gauzatze iragankorren berri emanez. Halaber, erakusketak, artista honen kasuan, materialak eta lan-teknikak ideiaren aurretik nola dauden islatzen du, bai eta horiek, kasuan kasu, ideia nola zuzendu eta definitzen duten ere.\nAnni Albersen bizitza (Berlin, 1899 – Orange, Connecticut, AEB, 1994) nabarmen markatu zuen artistaren lana zuzendu zuten material eta teknikekiko izandako intimitateak. Ehungintza-artean edo Fiber Art deitutakoan izandako aitzindari paperagatik bereziki ezaguna izan zen Albers, bai eta tramen tratamenduan gauzatutako berrikuntzengatik eta ehunaren motibo eta funtzioetan egindako etengabeko bilaketagatik ere; gainera, giltzarri izan zen artistaren irudia diseinatzaile gisa birdefinitzeko. Kolonaurreko arteak eta industria modernoak inspiraturiko artea izan zen berea, ehungintza artisau-lantzat eta emakumeei zegokien lana zelako usteak gainditu zituena.\n2017ko Santiago Azokak nekazaritzak landa munduan duen garrantzia nabarmenduko du Bilbo Hiria Pop Rock Lehiaketako taldeak aukeratu dituzte


Lente oftalmikoak Irunen Gipuzkoa\nIkusmen perfektua eta ikusmen-errendimendu bikaina izateko lenteak.\nAzken urteotan aurrerapen handiak egin dira lente oftalmikoen fabrikazioan aberrazio gutxiagoko lenteen eredu bat sortu delako. Bidasoa Optikan berrikuntza horiek gure lanean sartzen jakin dugu eta horregatik gure bezero guztiei produktu pertsonalizatu eta kalitatezkoa eskaintzen diegu.\nFree-form bezala ezagutzen diren fabrikazio-teknologia berriekin, nahi den azalera oro sortzeko gaitasunari erreferentzia egiten baitiote, diseinu aurreratuagoko lente oftalmikoak sortzeko gai izan gara eta erosoagoak izango zaizkizu eta ikusmen hobea eskainiko dizute, diseinu tradizionalek baino kalitate optiko eta pertsonalizazio handiagoa ahalbidetzen dutelako.\nGure lenteen aukeraren barnean sartzen dira:\nProgresiboak eta regresiboak:\nFree-form, inset pertsonalizatuarekin. Sistema Ergofocus\nDiseinuak eta materialak:\nEguzkitako betaurreko kurboak\nTalka kontrako babesa (lanak)\nIkusmen nekatuaren hasiera (presbita berriak)\nErgofocus Sistema ezagutzen duzu?


Arabaren historia - hiru Presentacion - Urrutiko Lanbide Heziketako Institutua\nArabaren historiaHistoria de Álava\nErromatarren bainu publikoak Araban\nGasteizko katedral zaharreko indusketak\nAraba historiaurreaz geroztik gizataldeen kokaleku izan da. Erdi Paleolitikoko aztarnak badira, baina aldi honen ondoren izan zen izozteak basamortu bilakarazi zuen Araba 20.000 urtez. Ostera klima epeldu ahala, K.a. 8500. urtetik hona,\nbiztanle berriak etorriko dira bertara. Ehiztari haiek izan ziren geroztiko arabarren arbasoak. Neolitikoan nekazaritzari eta artzaintzari ekingo\ndiete. Metalurgiaren garapena Brontze-Aroaren bukaeran gertatu zen Araban. Garai honetan indoeuropar eta zeltiberiar herriak iritsiko dira (2.000 urte eta 500 urte K.a., hurrenez hurren).\nAizkomendiko trikuharria Egiraz-en\nErromatarren garaiko aztarna asko dago Araban eta gainera historialari eta geografo erromatarrek utzitako lekukotasuna ere badago. Dirudienez, Araba gatazka handirik gabe txertatu zen erromatar inperioan. Lautada zeharkatzen zuen Astorga-Bordele galtzadaren inguruko arabarrak mendialdekoak baino askoz gehiago erromatartu ziren. Eragin honen ondorio dira herrixken sorkuntza, mediterraniar laboreen hedapena eta salerosketetan moneta erabiltzea. Hizkuntzaren aldetik latinak euskara baztertu egin zuen erromatarren eragina txikiagoa zen eskualdeetara. Kristautasuna ere pixkanaka sartzen hasi zen. Erromatar inperioa jausi zenean erromatarren boterea eta kultur eragina guztiz suntsitu ziren. Bisigodoen eragina berriz oso ahula izan zen. Musulmanek ez zuten inoiz menperatu Araba, maiz eraso bazioten ere.\nNafarroako Erresumarekin hertsiki loturik egon ondoren, 1200. urtean Gaztelako Erresumaren parte izatera pasa zen Araba. Gasteiz eskulangile-hiri gisa indartuz joan zen etengabe XIII. mendean zehar eta mendearen bukaerarako hango merkatariak harreman hertsiak zituzten Europaren mendebaldeko hiri eta portu garrantzitsuenekin. Erdi Aroan Ermandade edo kontzeju-elkarteak sortu ziren hainbat lekutan jauntxoen gehiegikeriei aurpegi emateko eta baita Araban ere, hain zuzen. XV. mendean Arabako Ermandadea sortu zen. Honen araudia izan da lau mendetan zehar Arabako legeen muina.\nArmentia apezpiku-egoitza izan zen IX. mendeaz geroztik.\nAro modernoa eta garaikidea\nXVIII. mendean gero hain garrantzitsua izango zen patata eta artoa lantzen hasi ziren nekazariak. Bestalde, kamino berriak egin ziren garai hartan eta inprimategia iritsi zen. XIX. mendearen hasieran Espainiako Independentzi Gerra izan zenean, Gasteizen gudu famatu bat izan zen (1813), non ingelesek, portugaldarrek eta espainiarrek frantsesei irabazi baitzieten. Industrializazioa oso berandu iritsi da Arabara, 1950etik aurrera, baina eragin handia izan du bertan. Gasteizko udalak garai horretan industri arloko inbertsioa asko sustatu zuen.


dentsifikatu / dentsitatedun\ndentsitate 1 iz gorputz baten masaren eta bolumenaren arteko erlazioa.\nErrusiar hondakinen orbita berean bazebilen beste objektu bat, tamainaz ez nolanahikoa, egia esan, baina dentsitate txikikoa hala ere -2,1 g/cm3-koa bakarrik-. Patxi Iturritegi «Behi eroak» - 91. orr.\nIsurkari hori gainean geratzen da, urak baino dentsitate txikiagoa izanik. Karlos Zabala «Mikel Strogoff» - Jules Verne - 404. orr.\nAire hotzak dentsitate eta pixu handixeagoa duenez, beheruntz egiten du. Pello Zabala «Naturaren mintzoa» - 330. orr.\nSupermerkatuetako plastikozko poltsa arruntak polietilenoz eginak daude, dentsitate baxuko polietilenoz hain zuzen ere. Berria - Gaiak 2006-01-12\nMateria eta energia osoa izugarrizko dentsitatea zuen puntu batean kontzentraturik. Joxerra Garzia «Itsasoan euri» - 59. orr.\nSarritan, energiaren dentsitatea hainbestekoa da, non goritasuna lor baitaiteke, eta argia igortzeraino iritsi baitaiteke. Fernando Morillo «Gloria Mundi» - 45. orr.\n2 irud/hed ik trinkotasun.\nHalaz grisa da munduko kolorerik egiazkoena, zuria eta beltzaren nahasketa neurriak osatzen duelarik grisaren dentsitatearen oinarri arin nahiz sakona. Itxaro Borda «Hiruko» - 113. orr.\nItxura guztien arabera, garbi dago azterketa horrek dentsitate poetiko handiagoa salatuko lukeela egungo bertsolarien artean 1980. urtetik aurrekoen artean baino. J. Garzia / A. Egaña / J. Sarasua «Bat-bateko bertsolaritza» - 201. orr.\nEz dago inon hemen dagoen dentsitate kulturalik. Berria - Kultura 2004-01-30\nSasoian dagoenak ez duela ikaragarriaren esperientzia, zein baita hitzei nolabaiteko dentsitatea eman diezaiekeen bakarra. Imanol Zurutuza «Errautsera arteko sugarra» - 89. orr.\nManifestazioaren hasiera aldera noa lasterka, beroki polarren eta ikurrinen dentsitatea nahikoa iruditu zaidan multzo ibiltari bat topatu arte. Iban Zaldua «Gezurrak, gezurrak, gezurrak» - 15. orr.\nKobrezko hariak baino korronte dentsitate 2000 aldiz handiagoak garraia ditzakete. Berria - Harian 2005-02-11\nGehiegizko biztanle kontzentrazioek ingurumenari edo garapenari kalte egiteko arriskua dagoen lurraldeetan, edo biztanle dentsitate txikiak giza ingurumenaren hobekuntza galaraz eta garapena eragotzi dezakeenetan. Itziar Eizagirre / Amaia Lizarralde «Garapen iraunkorra» - 114. orr.\nDentsitateak hektareako 15 eta 30 etxebizitza bitartekoa izan beharko du. Berria - Euskal Herria 2004-03-18\nJakina da, gainera, hiri dentsitateak armonikoa behar duela izan. Berria - Euskal Herria 2004-01-27\n"Hiri" hitzaz izendatzen duguna, sistema interkonektatu hori, jende eta zerbitzu dentsitate handi batekin-eta, hori mamitzen ari da. Bernardo Atxaga «Lekuak» - 102. orr.\nGaia entzun eta kantatzen hasi bitarteko tartea izaten da keinu-dentsitate biziena. J. Garzia / A. Egaña / J. Sarasua «Bat-bateko bertsolaritza» - 226. orr.\nGerrako arrisku dentsitate handia dago beraz. Josu Zabaleta «Gerrako pilotu» - Antoine Saint-Exupéry - 66. orr.\nbaino dentsitate (3); baten dentsitate (3); dentsitate baxuko (3); dentsitate eta (3); dentsitate handia (3); dentsitate handiko (3); dentsitate poetiko (4); dentsitate poetikoa (4)


Mundu mailako alpinista eta eskalatzaile onenetarikoak ekarriko ditu Azpeitira ‘Mendiko ahotsak’ emanaldi zikloak\nNoticias - Asociación de Montaña Lagun Onak, Gipuzkoa\nel 15 Enero 2021 .\nLagun Onak Mendi Bazkunak 2021 urtean zehar egingo duen ‘Mendiko Ahotsak’ emanaldi zikloa aurkeztu du, bere 75. urtemugako programan jasotako ekintza nagusietakoa. Zikloaren testuinguruan, munduko alpinista eta eskalatzaile onenak izango dira Azpeitian beraien ibilbide eta bizipenak plazaratzen. Beraiekin batera, herriko eskalatzaile eta abenturazaleak, bidaiari nekaezinak, ur-amiletako kayakistak, himalayistak, mendiko lasterketetako korrikalariak… Programa orekatua osatu da, gertuko zein nazioarteko hizlariak uztartzen dituena.\nEmanaldiak hilean behin egingo dira, hilabeteko hirugarren ostegunean, eta printzipioz arratsaldeko 19:00etan. Sanagustin Kulturgunean edo Soreasu egingo dira, hilabete bakoitzeko emanaldiaren deialdian zehaztuko direlarik ordua eta lekua. Sarrerak Kulturaz Azpeitiko Kultur Kooperatibaren web orrian eskuratu ahal izango dira. Egun bizi den pandemia egoera dela eta, emanaldiek edukiera mugatua izango dute eta gaitzaren hedapena eragozteko beharrezko diren neurri guztiak aplikagarri izango dira (musukoak, distantziak…). Emanaldi zikloa bera ere momentuan momentuko osasun egoerara egoitzen joango da.\nGaur gaurkoz, hamaika hizlarik baieztatu dute zikloan parte hartuko dutela, eta lehenengo saioa datorren ostegunean bertan izango da, urtarrilaren 21ean (aurki zabalduko da deialdia). Honakoak dira konfirmatutako hizlariak:\nDenis Urubko (Nevinnomyssk, Errusia, 1973). Zortzimilako mendi guztiak egin ditu, Makalu eta Gasherbrum II neguan eskalatu ditu, bost zortzimilakotan bide berriak ireki ditu, hainbat erreskatetan hartu du parte… eta honela etengabe jarrai genezake. Tipo bakarti baina berezia, egun mundu mailan dagoen alpinistarik onenetarikoa eta himalayismoaren historian legenda bilakatu dena.\nAdam Ondra (Brno, Txekiar Errepublika, 1993). 2013 urtean, Rock&Ice aldizkariak “prodijio” eta egungo belaunaldiko eskalatzailerik onena bezala definitu zuen. Ez da gutxiagorako: dozenaka domina irabazi ditu Munduko Txapelketetan, eta 9c zailtasuneko bide bat eskalatu duen lehenengo pertsona izan da.\nJesús Calleja (Fresno de la Vega, Espainia, 1965). Mendizale, abenturazale eta aurkezle ezaguna. Everest eta Lohtse igo ditu, Zazpi Tontorren erronka osatu du (kontinente bakoitzeko mendirik altuena igotzea), rallytan aritu da… Helikopteroko pilotua ere bada, eta Espainiako telebistan hainbat saioren aurkezlea.\nAinhoa Lendinez (Elgoibar, Euskal Herria, 1981). Kazetaria eta mendiko lasterketetako korrikalaria. Hainbat lasterketa eta ultratrail irabazi ditu Euskal Herrian, eta prestigiozko garaipenak ditu Europa mailan ere. Munduko hainbat txokotako lasterketetan lehiatu da, hala nola Everesten edota Saharan.\nGorka Karapeto (Azpeitia, Euskal Herria, 1981). 14 urterekin hasi zen eskalatzen, 15ekin ia profesionala zen… eta ordutik ez da gelditu. Bost aldiz izan da Euskadiko kirol eskaladako txapeldun, 9a zailtasuneko hainbat bide eskalatu ditu, Urrielluko Orbayu ezaguna eskalatu duen eskalatzaile gutxietakoa da, Eigerreko Magic Mushroom bidea osatzea lortu du… Egun Iruñeko BiHatz eskalada gunea kudeatzen du, eta eskalatzen jarraitzen du.\nJosema Casimiro (Iruñea, Euskal Herria, 1958). 1986an munduko bigarren mendirik altuena den K2 eskalatu zuen Estatuko lehen mendizalea bihurtu zen, Mari Abregorekin batera. Estilo alpinoan egin zuten gainera. Hainbat gailur eta saiakera egin ditu Himalayan eta, hortik harago, Alpetan, Pirinioetan, Afrikan edo Hego Amerikan hainbat abentura bizitakoa da.\nMamen Etxaniz (Azpeitia, Euskal Herria, 1961). Bidaiari eta abenturazale nekaezina: AEBtako 66 bide ezaguna eta Atenasetik Azpeitirakoa egin ditu bizikletaz, Nepal gurutzatzen duen Great Himalaya Trail egin du, Pirinioetako GR11 bidea… Eta ez du geratzeko asmorik.\nJosu Iztueta (Tolosa, Euskal Herria, 1958). Bidaiari nekaezina. 80 eta 90eko hamarkadetan, Nairobitarra izeneko mudantzetako kamioi zahar batekin 800.000 kilometrotik gora egin zituen, ehunka euskaldun lagunen konpainien munduko txoko guztietara iritsiz. Mende berrian kamioia furgonetagatik aldatu zuen, baina kilometroak egiten jarraitzen du.\nMikel Sarasola (Donostia, Euskal Herria, 1987). Ur-amiletako kayakista da. Gaztetan Espainiako txapeldun izan zen eta, ondoren, bere kayaka furgoneta batean sartuta munduan zehar ibiltzea erabaki zuen, erronka estimulatzaileak eta esperientzia berriak aurkitu nahian: Groenlandia, Pakistan, Peru, Patagonia, Nepal…\nJoxe Luis Eizagirre (Azkoitia, Euskal Herria, 1974). Mendizale eta bidaiaria, mundu hainbat bazterretan ibili dena, esaterako Himalayan, Andeetan edota Ipar Amerikan. Azken honetan, Alaskan dagoen McKinley mendiaren gailurra egina du.\nWojciech Kurtyka (Skrzynka, Polonia, 1947). Alpinismoaren legenda bizia, Himalayan estilo alpinoan eskalatzearen aitzindaria eta Poloniako alpinismoaren “urrezko aroko” kide esanguratsua. Bereak dira XX. mendeko mendizaletasunean egindako gesta handienetako batzuk, eta 2016 urtean Urrezko Pioleta jaso zuen bere ibilbideagatik.\nAurreikusitako emanaldi hauetaz gain, Lagun Onak Mendi Bazkunak bestelako emanaldi eta hitzaldiak ere antolatzea aurreikusten du 2021 urtean zehar. Kasu guztietan, ekitaldia baino egun edo aste batzuk lehenago plazaratuko dira emanaldi bakoitzari buruzko nondik norako eta xehetasun guztiak.


Albisteak | Gazteria | Page 13\nTxirrita parkea definitzeko parte-hartze prozesuaren emaitzen aurkezpena\nBy komunikazioa on 2017-07-10 in Uncategorized @eu\nHaurren ikuspuntutik Txirrita parkea definitzeko parte hartze prozesua burutu dute eta gaur arratsaldean bildutako emaitzen aurkezpena egingo dute. Aldi berean, Txirrita parkean eraikiko den Emakumeen etxearen proiektuaren aurkezpena egiteko ere baliatuko dute aurkezpena. Hitzordua 19:30ean izango da, Erdiguneko auzo elkartean.\nGazteentzako Etxebizitza Komunitarioaren proiektuaren emaitzak eta hurrengo faseak aurkeztuko dituzte bihar\nBy komunikazioa on 2017-07-04 in Uncategorized @eu\nGazteentzako Etxebizitza Komunitarioaren proiektuaren definizio prozesua bukaerara iritsi da eta bihar bildutako emaitzen aurkezpena egingo dute. Gainera, proiektuaren jarraipenaren inguruko informazioa ere emango dute. Saioa bihar izango da, asteazkena, 18:00etan Merkatuzarren. Animatu zaitez parte hartzera!\nOstiralean Gazteentzako Etxebizitza Komunitarioaren proiektua definitzeko hirugarren saioa izango da\nBy komunikazioa on 2017-05-31 in Uncategorized @eu\nGazteentzako Etxebizitza Komunitarioaren proiektua definitzeko prozesuarekin jarraitzen dute eta hurrengo saioa, hirugarrena hain zuzen ere, ostiralean izango da, ekainaren 2an, 18:00tan Xenpelarren. Saio honetan aurrekoan landutakoaren emaitzak azalduko dituzte (sarrera baldintza eta programa arkitektonikoa) eta etxebizitzaren antolaketaren inguruko hausnarketa proposatu. Saioan parte hartzera gonbidatuta zaudete!\nMadalenetarako gazteen proposamenak aurrera eramaten hasiko dira larunbat honetan\nBy komunikazioa on 2017-05-11 in Uncategorized @eu\nGazteak, martxoaren azken astean hasi ziren madalenetarako proposamenak egiten, eta jada jaso dira proposamen mordoa. Ikastetxeetan eta aisialdi elkarteetan egin zen proposamen bilketa, baita helbide elektroniko batean ere. Honen arira, apirilaren 8an gazteekin bildu ziren egindako proposamenen aukeraketak egiteko. Horregatik, dinamika honekin jarraituz, maiatzaren 13an, larunbata, gazteekin bilduko dira elkarlanean proposamenak aurrera eramaten hasteko. Goizeko 11:30etan […]\nBy gazteria2 on 2017-05-10 in Uncategorized @eu\nParte hartu Eutokia tailerrean, Europar Batasunari buruz eztabaidatzeko gunea\nBy komunikazioa on 2017-05-02 in\nDatorren asteartean, maiatzak 9, Europaren eguna ospatuko da. Hori dela eta, Gipuzkoako Foru Aldundiak, hainbat Udalekin lankidetzan, Eutokia tailerrak antolatu ditu Arrasate, Beasain, Errenteria, Tolosa eta Donostian. Helburua da Europar Batasunari buruzko belaunaldiarteko eztabaida bultzatzea, orain arte zer lortu den eta zein egoeratan gauden, eta etorkizunerako nolako Europar Batasuna irudikatzen dugun edo nahi dugun aztertzea […]


Gasteizko hainbat txoko «okupatuko» ditu Errekaleorrek bere zazpigarren urteurrenean – Hala Bedi\n> Gasteizko hainbat txoko «okupatuko» ditu Errekaleorrek bere zazpigarren urteurrenean\nGasteizko hainbat txoko «okupatuko» ditu Errekaleorrek bere zazpigarren urteurrenean\noctubre 8, 2020 Erredakzioa EnPrensa 0\nUrriaren 13an, arratsaldeko 18:00etan, Aldabe Gizarte Etxean abiatuko dute Errekaleorreko kideek auzoaren zazpigarren urteurrena ospatzeko prestatu duten egitaraua. Oinarritik hasiko dira: Errekaleor zer den, nola antolatzen den eta beste hamaika galderei erantzuna emango diote bertan burutuko duten hitzaldian.\nZazpi urte betetzen ditu Errekaleorrek eta horretarako jarduera sorta bat prestatu dute auzotarrek, tartean, Gasteizko hainbat txoko, modu sinbolikoan bada ere, «okupatuko» dituzten jarduerak ere.\nUrriaren 14an, Aldabe Gizrate Etxean ere, okupazioaren inguruko zenbait ponentzia landuko dituzte. Bertan Herrialde Katalanetatik ekarritako etxebizitzaren aldeko mugimenduko esperientziak landuko dituzte eta azken hilabetetan hedabideetan ugaritzen ari den okupazioaren kriminalizazioaren gaiari helduko diote, besteak betse.\nUrriaren 16an, Hala Bedi Taberna «okupatuko» dute, 17:00etan ospatuko den okupazio ruralaren inguruko mahainguru batekin.\nBertsoak, musika, hitzaldiak eta askoz gehiago\nAuzoak izango du protagonismo handiena urteurreneko egitaruaren baitan. Urriaren 15ean bertsosaioa ospatuko dute 19:30etan eta tamainako bertsolariak gonbidatu dituzte horretarako: Manex Agirre, Miren Artetxe, Andoni Egaña eta Nerea Ibarzabal.\nUrriaren 17an, larunbata, Errekaleorretik abiatu eta hiriko gune okupatu desberdinetatik bizikleta martxa egingo dute. Ondoren, arratsaldeko 18:00etan okupazio mugimendu ezberdinen ibilbideak izango dituzte mintzagai Errekaleorren egingo den mahainguruan. Kontzertuak eta afari eskaintza egongo da larunbat iluntzean.\nIgandean, urriaren 18an, emango diote itxiera urteurren ospakizunari. Goizean, adin guztientzako ekintzek hartuko dute auzoa: Ipuin kontalaria, buru handiak, aurpegi margoketa edota marianito musikatua estaerako.\nErrekaleor, «mundu hobe bat»?\nIndustrializazio prozesuaren ondorioz, 50. hamarkadan Gasteizko biztanleria bikoiztu zuten langileentzat eraikitako auzoa da Errekaleor. «Un Mundo Mejor» izendatu zuten hasiera batean, baina azkenik Errekaleor izena hartuko zuen, auzotik pasatzen den erreka lehorraren harira. Gasteizko periferian eraikia, hamarkada luzez bizirik izan zen auzoa, nortasun komunitario sendo batean oinarrituta.\nOrduz geroztik etorri dena aski ezaguna da, eta itsaso bihurtuz joan da Errekaleorreko erreka lehorra. Etxebizitza bat lortzeko helburu xumearekin, isilpean, lehenengo bloke hura berreskuratu zuten 10 gazte horien ostean, jatorri oso ezberdinetako ehundaka lagun pasa dira auzotik, etxebizitza gehiago berreskuratuz eta hamaika proiektu ezberdin martxan jarriz.\n← Fallecen dos trabajadores al caer en el depósito en una bodega de Lapuebla de Labarca\nIñaki Etaio (Askapena): «Boliviako eskuina prest dago MASen garaipena ez onartzeko» →


Quebec-eko delegaritza Arrasaten bertako eredu kooperatiboa ezagutzen — Arrasateko Udala\nQuebec-eko (Kanada) delegaritza bertaratu da Arrasatera kooperatibaren eredua eta herri mailan garatzen diren politikak gertutik ezagutzera. Quebec-eko ordezkaritza Gaston Bédard, Kooperatiben Quebec-eko kontseiluko presidenteak, Alain Blanchette, Proiektu-kudeaketako zuzendariak, Yvan Rose, sustapeneko taldeko buruak, eta Mathieu Vigneault, Quebeceko Eskualde Garapeneko Kooperatibako zuzendari nagusiak osatu dute.\nMartxoaren 10 eta 11n burutu da bidaia eta kooperatibismoaren historia, kooperatiba eredua, kooperatiba industrialera bisita, berrikuntza, talentua, edota gaur egungo prestakuntza, formazioa eta langileria izan dituzte hizpide.\nGainera, lurralde bezala Quebec-ek baditu Euskadirekin parekotasunak, hala nola, hizkuntza, kultura eta eredu propioa. Hortaz, gertutik eztabaidatu ahal izan dute gure herrian sortutako ehun ekonomiko kooperatiboaz, gure herriaren, eskualdearen zein lurralde mailan aberastasun eta ongizate maila handia eskaini duen ereduaz. Elkarlana eta kooperazioa, lana eta pertsona. Gure identitate horrekin identifikatuak sentitu dira eta Quebec-eko lurraldearekin erlazioak estutzeko balio izan du topaketak.


Hemen zaude: Sarrera » Azpeitia » Liburuak » Bernardo Aizpitarte 'Kabra' » Irteera kolektiboaren aukera\nPreso milien kolektiboan, eta orohar ezker abertzaleko jendearen artean, borroka armatuaren amaiera halabeharrez negoziazio baten ondorio izango zela uste zuten. Ezker abertzaleak eta preso milien kolektiboak garbi zeukaten ETA (m) erakundearen eta Espainiako Gobernuaren artean negoziazioa izango zela, eta akordioa lortu ondoren presoak kalera aterako zirela. Argeleko negoziazioak 1989an burutu ziren ETA (m) eta Espainiako Gobernuaren artean. Lehenengo negoziazio hori porrotarekin amaitu zen. Ez zen akordiorik lortu.\nPasaiako hilketen ondoren, Komando Autonomo Antikapitalisten jarduera ia amaitutzat eman daiteke. Ekintza armatuen gainbehera izango da, desagertzeraino. Ekintza batzuk izan ziren, oihartzun gutxi izan zutenak. 1986ko apirilean izan zen azkeneko errebindikazioa. Ordutik aurrera ez da komando autonomoen ekintzarik agertzen. Hilik ez zirenak, preso zeuden edo beste herrialde batzuetara kanporatuak izan ziren. Eta autonomoen presentzia zuten borroka sozialak gutxituta zeuden, gehienak borroka armatuaren ekintzetan erreta zeudelako. Autonomoen mailan, ez zegoen negoziatuko zuen talde armaturik, ez babes sozial nahikorik.\nNegoziazio baten aurrean zein izango zen beraien jokabidea? Kabrak berak, Alcalako kartzelan zegoela, idatzia prestatu zuen beste preso autonomo batzuekin, beraien iritzia emateko. Ez zen, noski, ezker abertzalearekin batera joatearena. 1983ko urtarrila zen. Ondorengo beste idatzi batzuetan, batzuek balizko negoziazio horien arabera emandako akordioekin bat egitea proposatu zuten, baina gehienek diskurtso ezberdina mantentzea onartu zuten, ez zetozelako bat ezker abertzalearen ideologiarekin.\n1991ko udaberrian, Autonomoetaz eztabaida txostena zabaldu zen. Bertan, preso autonomoen irteera kolektiboa planteatu zen. Udan, preso batek eskutitza luzatu zuen: "Presoek eta errefuxiatuek lehenaren ondorioa gaur egunean pairatzen dute, gerorako ikuspegirik gabe" (20). Ordurako bost urte ziren batere ekintzarik gabe.\nEta irteera kolektibo horretarako aukera bat zabaldu zela uste izan zuten. Preso autonomo batek familia artekoa zuen PSOEko senatari bat. Familiako kontaktuen bidez, senatari horrek Gobernua harremanak hasteko prest egon zitekeela adierazi zion preso horri. Eztabaida zabaldu zen. Kanpoko jendearen artean lehenbizi, errefuxiatuen eta presoen artean gero. Halere, koordinazio arazo handiak zeuden. Presoak, sakabanatuta. Kanpoko jendea, batzuk "lagunen eta senideen taldea" edo "familiarrak" deitzen zitzaion taldean, baina beste asko antolatu gabe. Errefuxiatuak, urruti.\nKontsulta batzuk egin ondoren, hasierako kontaktua egitea erabaki zen, eta eztabaida esparru guztietara zabaltzea. Ez zen negoziazio modura planteatu, eztabaida ez zen sekula horraino heldu. Irteera kolektibo bat bideratzeko aukera zen ustez jokoan zegoena. Kabra hori guztia koordinatzen saiatu zen. Kartzelan zeuden preso guztiak bisitatzen saiatu zen. Venezuelara eta Mexikora bidaiak egin zituen, hango errefuxiatuen iritzia jasotzeko. Hori guztia, baina, ezinezkoa izan zen, nahaste handia sortu zen. Horrela dio hasierako kontaktua egin zuen presoak:\n"Luzaroan saiatu naiz preso autonomoen artean eztabaida sor dadin, ideiak argitzeko, ez baitzegoen iritzi bateraturik eta, are gehiago, batzuetan elkarren aurkako jarrerak sortzen ziren... poztu egin nintzen behingoz jarrera komun bat hartzeko ahalegina ikustean.\nGobernuarekin harremanetan jartzeko eskatu zitzaidanean horrela egin nuen. Eskaini zitzaidana espetxe batean, ziur aski Langraitzen, preso autonomo guztiak batzeko aukera besterik ez zen izan. Horrela Gobernuarekin balizko irtenbideei buruzko elkarrizketa bideratuko genukeen, bai presoentzat bai errefuxiatuentzat. Irtenbideak asanbladan eztabaidatuko ziren, jarrera bakarra hartu nahian.\nHarridura sortu zitzaidan guztia lehertu zenean. Zenbait preso harremanetan hasi ziren, bai beraien kontura bai espetxeetako zuzendariek galdetuta, errespetatu gabe, eta nik uste hala behar zuela, nire hasierako ordezkaritza. Iritzi batasuna galdu egin zen.\nJendeak ez zekien harremanak oso-oso hasierakoak zirela, ezer garbi izan gabe, eta guztia espetxean egin beharreko preso autonomoen asanbladaren menpe. Nik eman baldin banion hasiera elkarrizketari, nire solaskidetza errespetatu behar zen, beste norbait izendatu arte. Ezin dira solaskide bat baino gehiago izan, bakoitza irtenbideari buruzko bere ikuspegi bereziarekin hitz egiten administrazioarekin" (21).\nDena okertu egin zen. Harremana bideratzea onartuta zegoen, baina Madrilek begirada lau pauso aurrerago jarri zuela dirudi. Proposamena zen preso autonomo guztiak Langraitzen elkartzea, han asanbladak egiteko eta denen adostasunean erabakiak hartzeko. Eta kanpoko jendeari erraztasunak ematea barruko jendea bisitatzeko. Hori guztia, baina, ez zen gertatu, eta azkenean inork ez zekien gauzak nola zeuden. Nahasteak barruko jendearen arteko haserreak ere sortu zituen. Bideratzen saiatu ziren, baina alferrik.\nEgoera horretan, batzuk ("mugimendu armatu honetan parte hartu zuten eta gaur egun erbestean dauden pertsonak") (22) Egin egunkariarekin harremanetan jarri ziren prozesu guztia boikotatzeko. Egineko titularra oso maltzurra zen: "Gobernua egitasmoa prestatzen ari da, Komando Autonomoetako presoak damu daitezen lortzeko" (23). Eta Kabra egiten zuen operazioaren buru. Berehala etorri zen "Komando Autonomoetako preso eta errefuxiatuen lagunen eta senitartekoen batzordea" (24) taldearen erantzuna, Egin-ek zioena ukatuz. Gero Kabra beraren erantzuna etorri zen.\n"Kabrak adierazi du bere lan bakarra taldean dagoen eztabaida koordinatzea besterik ez dela izan, eta bera ez dela bergizarteratzea deiturikoaren alde azaldu. Zehaztu du badela presoen ustezko irtenbide duin bati buruzko eztabaida, baina gaineratu du honi buruz ez dagoela inolako jarrera finkorik" (25).\nAlferrik. Eztena gero eta barrurago sartuta zegoen. Bidea itxita geratu zen. Ez zen Egin-ek maltzur jokatzen zuen lehenengo aldia. Presoek kondenak oso-osorik bete beharko zituzten. Sekula ez zen bergizarteratzearen bidea onartu, ez aurreko eztabaidetan, ez oraingoetan. Bestelako irtenbide kolektibo baten aukera amaitu egin zen. Kabrak min handia hartu zuen, ez zuen espero batzuek jokatu zuten bezala jokatzea, are gutxiago bera horrela zikintzea, eta batzuenganako etena sortu zen luzarorako.\n(20) "Los presos y refugiados sufren en el presente algo del pasado pero sin perspectivas de futuro".\n.G. T. preso autonomoak 1991ko udan laguntza taldeei bidalitako gutuna.\n(21) "Durante mucho tiempo intent� que se creara un debate dentro de los presos aut�nomos para clarificar ideas, porque no exist�a una unidad de planteamientos y a veces se daban posturas contradictorias (...) para mi fue un aut�ntico placer ver que por una vez se intentaba adoptar una postura com�n.\nUna vez que se me inst� a establecer contactos con el Gobierno, lo realic�. Lo �nico que se me plante� era la posibilidad de juntar a todos los presos aut�nomos en una prisi�n, Nanclares posiblemente, para iniciar un di�logo con el Gobierno sobre posibles salidas, tanto para presos como refugiados, que se discutir�an en asamblea, con el fin de adoptar una postura...\nMi sorpresa fue cuando el tema se dispar�. Varios presos iniciaron contactos por separado, bien a iniciativa propia o preguntados por directores de las prisiones, sin que se respetara, como creo deb�a de ser, mi inicial representaci�n, con lo que se perdi� la unidad de criterio... La gente estaba desinformada de que eran contactos muy preliminares, sin nada claro y todo supeditado a una asamblea en una prisi�n de los presos aut�nomos. Si inicialmente inici� el di�logo se ten�a que haber respetado mi interlocuci�n, hasta que otro hubiera asumido ese papel. No puede haber varios y cada uno hablando con la Administraci�n de su visi�n particular al respecto".\n.G. T. preso autonomoak 1992ko udan laguntza taldeei bidalitako gutuna.\n(22) "...personas que participaron en este movimiento armado y que se encuentran exiliadas".\nEgin, 1992ko apirilaren 1a, asteazkena, 3. orrialdea.\n(23) "El Gobierno prepara una operaci�n para conseguir que los presos de los Comandos Aut�nomos se arrepientan".\nIdem., 3. orrialdea.\n(24) "Comisi�n de amigos y familiares de presos y refugiados de Comandos Aut�nomos".\nEgin, 1992ko apirilaren 4a, larunbata, 12. orrialdea, eskutitzak atalean.\n(25) "Kabra ha manifestado que su �nica labor ha sido la de coordinar un debate que existe en este colectivo y que �l no se ha pronunciado en favor de la llamada reinserci�n. Indica que s� hay una discusi�n sobre una hipot�tica salida digna de estos presos, aunque matiza que no existe ninguna posici�n en firme a este respecto".\nEgin, 1992ko apirilaren 9a, osteguna, 11. orrialdea.


UPV/EHUko prezio publikoen agindua. Jendaurrean jartzeko izapidea\nDekretu-proiektua, gazteak Trantsizio Sozialaren eta 2030 Agendaren eremuan prestatzeko beken programa sortu eta arautzekoa. Aurretiazko kontsulta publikoa\nDekretu-proiektua, eskola-garraioari buruzko 69/2015 Dekretua aldatzekoa. Aurretiazko kontsulta publikoa\nGardentasunaren eta herritarren parte-hartzearen Lege-Proiektua. Aurretiazko kontsulta publikoa\nDekretu-proiektua, komunitateko konpostaje-instalazio eta -jardueren araubide juridikoa eta baldintza teknikoak ezartzekoa. Aurretiazko kontsulta publikoa\nAraba Erdialdeko Lurralde Plan Partzialaren Berrikuspena. AURRERAPENA\nDekretu-proiektua, Oinarrizko Hezkuntzaren curriculuma ezarri eta EAEn ezartzekoa. Aurretiazko kontsulta publikoa\nDekretu-proiektua, Haur Hezkuntzako curriculuma ezarri eta EAEn ezartzekoa. Aurretiazko kontsulta publikoa\nDekretu-proiektua, EAEko unibertsitateaz kanpoko ikastetxe publikoetako zuzendarien prestakuntza, ebaluazioa eta aintzatespena eta zuzendaritza-eginkizunetarako sarbidea arautzen dituena\nDekretu-proiektua, Euskal Autonomia Erkidegoko ikastetxe pribatuetan araubide bereziko kirol-irakaskuntzak emateko baimen-prozedura arautzen duena. Aurretiazko kontsulta publikoa\nArriskuan dauden Espezieen Euskadiko Katalogoa eguneratzea, Usapal europarra. . Aurretiazko kontsulta publikoa\nKanpoko Euskal Komunitatearen Lege-aurreproiektua. Aurretiazko kontsulta publikoa\nDatu Pertsonalak Babesteko Legearen aurreproiektua. Jendaurrean jartzeko izapidea\nDekretu-proiektua, Natura 2000 sareko Gasteizko Mendi Garaiak handitzeko eta eremu horretako helburuak eta kontserbazio-neurriak berrikusi eta eguneratzeko. Aurretiazko kontsulta publikoa\nIkerketa eta garapeneko elkarlaneko zeharkako proiektu traktoreak diseinatzeko laguntzen programa arautzen duen dekretu-proiektua. Aurretiazko kontsulta publikoa\nEraikuntza- eta eraispen-hondakinei buruzko dekretu-proiektua. Aurretiazko kontsulta publikoa\nXedapen orokor bat egitea, Nekazaritza Politika Bateratuaren Plan Estrategikoan (NPB) aurreikusitako laguntzen esparru-araudia ezartzeko. Aurretiazko kontsulta publikoa\nDekretu-proiektua, Euskadiko Sozietate Zibilen Erregistroa arautzen duena. Aurretiazko kontsulta publikoa\nEuskadiko suteak prebenitzeko, itzaltzeko eta salbamenduko zerbitzuen Lege-Aurreproiektua. Jendaurrean jartzeko izapidea\nDekretu-proiektua EAEko unibertsitateaz kanpoko ikastetxeetako ikasleentzat hezkuntza-sistema inklusibo baten esparruan aniztasunari eman beharreko erantzuna arautzen duena. Aurretiazko kontsulta publikoa\nDekretu-proiektua, EAEn iraunkortasunerako hezkuntza sustatzekoa. Jendaurrean jartzeko izapidea\nEuskal Enplegu sistemaren Lege-aurreproiektua. Aurretiazko kontsulta publikoa\nTrantsizio Energetikoari eta Klima-Aldaketari buruzko Lege-aurreproiektua. Jendeaurreko informazioaren izapidea\nEuskal sektore publikoko erakundeetan euskararen erabilera normalizatzeko prozesua arautzeko Dekretua. Aurretiazko kontsulta publikoa\nDekretu-proiektua, hezkuntza-itunak arautzen dituena. Aurretiazko kontsulta publikoa\n‹ Aurrekoa 1 2 3 4 5 6 7 8 9 … 20 21 Hurrengoa ›


OPORRAK ATE JOKA Deskriba ezazu argazkiaEta zu joan zara inoiz oporretan kanpin-denda hartuta?Uda partean, askotan gertatzen da seme-alabek oporrak izatea eta gurasoek lanean jarraitu behar izatea. Horrek hamaika arazo sortzen du etxe askotan zure egoera halakoa al da?Seme-alabek noiz hartuko dituzte oporrak? Zuk noiz hartuko dituzu? Eta zure senarrak/emazteak? Seme-alabek oporrak dituzten bitartean zuek lanera joan behar baduzue, nola konponduko duzue arazoa?Zer egingo duzu aurten oporretan? Badukazu planik edo asmorik?Nolakoak lirateke ametsetako oporrak? 2007/06/14 - 18:52:19\nOPORRAKA- Udako oporrak prestatzen ari zara. PentsatuNora joango zarete?Noiz joango zarete?Nola joango zarete?Zer egingo duzue han? Orain zure ikaskide bat gonbidatuko duzu oporretara. Kontatu: Nora/Noiz/Nola... eta gonbidatu zuekin joatera. B- Ikaskide batek oporrak pasatzera berarekin joateko esango dizu. Azalpenak emango dizkizu, baina zuk zehaztasu edo detaile gehiago eskatuZein hoteletara?Zein egunetan? Zein ordutan?Norekin joango zarete?Zer egingo duzue han?Amaitzeko, kontatuZer egingo/egiten duzue udan? 2007/06/10 - 15:15:18\nastelehen, astearte, asteazken eta ostegun\nUDA ETA OPORRAK Lotu argazkia udako oporrekin, ea zer bururatzen zaizun Uda partean askotan gertatzen da seme-alabek oporrak izatea eta gurasoek lanean jarraitu behar izatea. Horrek hamaika arazo sortzen du etxe askotan, eta zureanSeme-alabek noiz hartuko dituzte oporrak?Zuk noiz hartuko dituzu? Eta zure senarrak/emazteak?Seme-alabek oporrak dituzten bitartean zuek lanera joan behar baduzue, nola konponduko duzue arazoa?Zer egingo duzu aurten oporretan? Badukazu planik edo asmorik?Zer egingo duzu aurtengo udan euskara mailari eusteko? 2007/06/10 - 15:15:18\nHERRIA ALA HIRIA NAHIAGO?Alderatu argazki hauetan agertzen diren herrietako jendearen bizimodua. Azaldu nola uste duzun bizi direla herri horietako umeak, gazteak, helduak eta adinekoak. Antzeko arazoak izango al dira bi herri horietan?Zeintzuk dira hirietako arazoak? Zeintzuk dira herri txikietako arazoak? Eta zure herriaz zer esan dezakezu?Nolakoa da?Aipatu arazorik larrienak eta konponbideak proposatuZer kenduko zenuke?Zer egin, ekarri edo ipiniko zenuke?Non bizi nahiko zenuke?Saldias Nafarroako herri txiki bat da eta Aizu aldizkarian argitaratutako artikulu honetan bertako arazo baten berri ematen digute. Animatzen bazara irakurri eta kontatu gero klasean.Hirietako arazo larrienetakoa auto-pilaketena izan ohi da. Horri buruzko artikulu bat irakurri nahi baduzu, hemen daukazu aukera. 2007/06/07 - 19:14:13\nHERRIA ALA HIRIA Ea zenbat ezberdintasun aurkitzen dituzun bi argazkien artean Non bizizara herrian ala hirian? Nolakoa da?Erantzun ondorengo galderak arlo hauek kontuan izanda: AISIALDIA (kultura eta kirola) / OSASUNA / HEZIKETA / GARRAIOA / LANA ...eta adinaren arabera: UMEAK / GAZTEAK / HELDUAK / ADINEKOAKZer dauka?Zer dauka soberan?Zer falta zaio? 2007/06/05 - 09:41:10\nMEDIKUARENEANMEDIKUA ETA PERTSONA LODIAA- Zu oso lodi zaude eta kilo batzuk galdu nahi dituzu. Horregatik medikuarenera joatea pentsatu duzu. Agurtu medikua.Kontatu zure arazoa.Erantzun medukuaren galderak.B- Zu medikua zara. Gizon lodi bat etorri da zure kontsultara, kilok batzuk kendu nahi ditu. Agurtu eta galdetuZein da zure arazoa?Zer jaten duzu?Ariketarik egiten duzu?Esan zer egin, zer jan...Esan zer ez egin, zer ez jan MEDIKUA ETA IDORRERIA DUENAA- Zuk arazoak dituzu kaka egiteko, oso lgutxitan eta oso siku egiten duzu. Horregatik medikuarenera joatea pentsatu duzu. Agurtu medikua. Kontatu zure arazoa. Erantzun medukuaren galderak.B- Zu medikua zara. Gizon lodi bat etorri da zure kontsultara, kaka egiteko arazoak ditu. Agurtu eta galdetuZein da zure arazoa? Zer jaten duzu? Ariketarik egiten duzu? Esan zer egin, zer jan...Esan zer ez egin, zer ez jan... 2007/06/03 - 15:50:03\nastelehen, astearte eta ostegun\nHERRIA ALA HIRIA NAHIAGO? Deskribatu bi argazkiakHerri txikian bizitzeak ez dauka zerikusirik hirian bizitzearekin. KontatuNolakoa da bizimodua herri txiki batean? Nolakoa da bizimodua hiri handi batean? Bai herrian bizitzeak bai hirian bizitzeak bere alde onak eta txarrak dauzka. Kontatu zeintzuk diren eta zergatik uste duzun ona ala txarra dela.HERRIAAlde onak Alde txarrak HIRIAAlde onak Alde txarrak Eta zu non bizizara herrian ala hirian?Nolakoa da?Zer dauka?Zer dauka soberan?Zer falta zaio?Zein da zure lekurik gogokoena bizitzeko?Saldias Nafarroako herri txiki bat da eta Aizu aldizkarian argitaratutako artikulu honetan bertako arazo baten berri ematen digute. Animatzen bazara irakurri eta kontatu gero klasean. 2007/06/02 - 13:41:03\nPROSTITUZIOA Deskriba itzazu argazkiakNon daude? Nola daude jantzitaZertan ari dira? Nola egingo dute tratua?Modu batean lan egin edo bestean, badago alderik? Gure inguruan badago prostituziorik?Non egiten da gaur egun prostituzioa?Nolako jendea aritzen da gaur egun prostituzioan?Zergatik hasten dira prostituzioan?Nolako arazoak izaten dituzte?Nolakoak dira bezeroak?Legearen aldetik nola dago prostituzioa?Nahi baduzu hemen daukazu Emakundek 2002an egindako ikerketa baten emaitzak. Hemen, berriz, 25 urterekin prostituzioan hasi zen emakume baten esperientzia daukazu entzuteko.Prostituten jatorria eta bizi baldintzak ezagutu nahi badituzu, irakurri artikulu hau.Clara Campoamor taldeak 2004an prostituzioaren inguruko jardunaldia antolatu zuen Donostian. Bertan prostituzioa legeztatu ala abolitu egin behar den eztabaidatu zuten. Entzun nahi baduzu, hemen daukazu hainbat lagunen iritzia. Amaitzeko, eta oraindik lanean jarraitzeko gogoz bazabiltza, Alemaniako kontu bat eta Suedian gertatzen dena irakurtzeko aukera daukazu hemen. 2007/05/30 - 22:54:02\nPROSTITUZIOA Deskribat argazkiak Zer da? Non dago? Nola dago jantzita Zer egiten ari da? Nola egingo du tratua?Zer dira Non daude? Nola daude jantzita Zertan ari dira? Nola egingo dute tratua?Gure inguruan badago prostituziorik?Non egiten da gaur egun prostituzioa?Nolako jendea izaten da?Zergatik hasten dira prostituzioan?Nolako arazoak izaten dituzte?Nolakoak dira bezeroak?Legearen aldetik, nola dago prostituzioa? 2007/05/29 - 20:43:03\nPROSTITUZIOADeskribatu argazkiaZer ikuste da argazkian?Zertan ari da argazkiko neska?Zer egingo du gero?Deskribatu argazkiaZer ikusten da argazkian?Zertan ari dira?Zer egingo dute gero?Badago ezberdintasunik bi egoeren artean?Gure inguruan badago prostituziorik?Non egiten da gaur egun prostituzioa?Nolako jendea aritzen da gaur egun prostituzioan?Zergatik hasten dira prostituzioan?Nolako arazoak izaten dituzte?Nolakoak dira bezeroak?Legearen aldetik nola dago prostituzioa?Eta horretan aritzen direnak?Nahi baduzu hemen daukazu Emakundek 2002an egindako ikerketa baten emaitzak ( Euskadi irratiak emandako saioa dela kontuan izanda saiatu ideia orokorrak jasotzen).Hemen, berriz, 25 urterekin prostituzioan hasi zen emakume baten esperientzia daukazu entzuteko.Amaitzeko, eta oraindik lanean jarraitzeko gogoz bazabiltza, Alemaniako kontu bat eta Suedian gertatzen dena irakurtzeko aukeradaukazu hemen. 2007/05/28 - 12:37:09


NBEren datuen arabera, munduan urtero lau milioi emakume eta bi milioi adingabe izaten dira pertsonen trafikoaren biktima. Gizakien salerosketa eta trafikoaren helburua ustiakuntza izan ohi da: beste pertsonak erabiltzea haiengandik etekinak lortzearren, orokorrean abusuaz eta gehiegikeriaz, helburu ekonomikoz maiz.\nProstituzioa, behartutako lanak, esklabo jardutea edo organoen erauzketa izan ohi dira ustiatzeko bide batzuk. Emakumeen ustiakuntza hazten ari den fenomenoa da, krimen antolatuaren eskutik. Badirudi datozen urteetan fenomeno hau mafien negozio nagusia izango dela, drogarena berarena baino errentagarriago da eta.\nEstortsio era hau erroizteko borrokan diharduten organismo batzuen ustez, sexuari lotutako trafiko eta ustiakuntza ezabatzearren, mundu osoan prostituzioa deuseztatzea izango litzateke hartu beharreko lehendabiziko neurria.


HEGO URIBEKO MAIATZ GORRIA | Irola Irratiko Uhinetan - Arguia Gaztetxea\nBihar maiatzaren lehena da, langileon eguna.\nAzken bi urteetan, Hego Uribeko hainbat gaztek Aste Gorria eta Maiatz Gorria antolatu ditugu egun honek merezi duen hausnarketa gure herrietara ekartzeko.\nAurtengo alarma egoera dela eta, ezin izan dugu ekimen hau behar bezala aurrera eraman, baina irratsaio baten bidez hutsunea betetzen ahaleginduko gara.\nGure eskualdean eta inguruan dabiltzan hainbat borroken hausnarketak ekarriko ditugu biharkoan, 11:00etan eta 19:00etan (saioaren errepikapena) Irola Irratian, 107.5 FM frekuentzian edo www.irolairratia.org orrialdean entzungai.\nHemen daukazu Hego Uribeko Maiatz Gorriko irratsaioa nahi beste entzugai:\nBertan honako gaiak lantzen dira:\n-Bilbo Handiko gentrifikazio prozesua (Auzoetatik Piztu Bilboko kide baten eskutik),\n-Galdakaoko Etxebizitza Sarea proiektua\n-Kapitala&Birusa dinamikaren barruan M1aren harira ateratako irakurketa.\nKaleetan aurkituko gara laster!\nPrevious HEGO URIBEKO HILABETEKARIA / EKAINA


Erabiltz... | Txanela\nSortu kontu berria (active tab)\nErabiltzailearen izen erreala idatzi.\nErabiltzailearen lehen abizena idatzi.\nErabiltzailearen bigarren abizena idatzi.\nHutsuneak baliozkoak dira; puntuazio markak ez daude baimenduta puntua, marra, apostrofea eta azpimarra ezik.\nNAN zenbakia idatzi. Adibidez: 12345678Z\nZure ikastola edo ikastetxeko izena idatzi.\nErabiltzailearen jaiotze data idatzi.\nDatuen babesa *\nDatu Pertsonalak Babesteari buruzko abenduaren 13ko 15/1999 Lege Organikoan xedatzen dena betez, jakinarazten dizugu zure datu pertsonalak HARPIDEDUNAK fitxategian sartuta daudela eta horren helburua erakundearen webguneko albiste kanaleko harpidedunen kudeaketa gauzatzea eta etorkizuneko eskaintzen eta ekitaldien berri ematea dela. Fitxategia Datuak Babesteko Agentzian aitortu dugu eta datuen segurtasuna bermatzeko neurriak ezarri ditugu.


Argitalpen data: 2022/01/24\n3.11 bertsiotik 3.11.4 bertsiora bitartekoak;\n3.10 bertsiotik 3.10.8 bertsiora bitartekoak;\n3.9 bertsiotik 3.9.11 bertsiora bitartekoak;\nPaul Holden, Ostapbender, oct0pus7 eta Deds Castillo ikertzaileek 4 ahultasunen berri eman dute, 2 larritasun kritikokoak eta 2 ertainekoak. Horiek baliatuz erasotzaile batek SQL injekzio bat egin lezake, CSRF ahultasun bat eragin eta egutegiko gertaeretara eta baimendu gabeko kalifikazioen txostenetara CRUD sarbidea lortu.\n3.11.5, 3.10.9 eta 3.9.12 bertsioetara eguneratzea, hurrenez hurren.\nSQL injekzio arriskua erabiltzaile saioetan h5p jarduera eskuratzeko kodean. Ahultasun horretarako CVE-2022-0332 identifikatzailea erabili da.\nCSRF arriskua intsignien lerrokatzearen ezabaketan. Ahultasun horretarako CVE-2022-0335 identifikatzailea erabili da.\nLarritasun ertaineko gainerako ahultasunetarako CVE-2022-0333 eta CVE-2022-0334 identifikatzaileak esleitu dira.


Amaitu dira Etxanorako bidegorrirako lanak — Amorebieta-Etxanoko Udala\nAmaitu dira Etxanorako bidegorrirako lanak\n•\tTxolonetik Etxanora doan tartea amaitu da. Honi esker auzoen eta herriaren erdigunearen arteko komunikazioa hobetuko da. •\tBidegorria handitu denez, zirkulazioa hobetuko da. Gainera, seguruagoa izango da oinezkoentzat eta txirrindularientzat. •\tUdalak zornotzarrei aukera jasangarriak eskaintzen jarraitzen du.\nAmorebieta-Etxano, 2018ko abuztuaren 16a. Etxanoko bidegorriaren bigarren faseko lanak amaitu dira eta orain Txolonetik Etxanora joateko aukera izango dute oinezkoek eta txirrindulariek. Lan hauei esker, zornotzarrek ibilbide hau modu seguruan egin ahal izango dute aurrerantzean.\nBigarren fase honetan bidegorria egin da La Bañera eta Andra Mariko ermitaren artean. Honek aukera emango die inguruko auzokideei herriaren erdigunearekin komunikazio hobea izateko. Lan hauek amaiera ematen diote hasiera batean Txolonetik La Bañerako bidegurutzera arte egindako bidegorri zatiari.\nLan hauei esker, zornotzarrek errei bi izango dituzte bizikletentzat 3 metroko zabalerarekin, bakoitza noranzko baterako, eta jasotako espaloi bat, bi metroko zabalerarekin, oinezkoentzat. Gainera, errepideko asfaltoa berriztatu da eta ibilgailuei abiadura mugatu zaie (40 km/h) bide segurtasuna handitzeko. Segurtasuna areagotzeko baita ere, luminaria berriak jarri dira auzokideek ikuspen handiagoa izan dezaten.\nBidegorria handitu denez, oinezkoen eta txirrindularien zirkulazioa hobetuko da.\nBigarren fase honetarako Udalak 500.000 euroko inbertsioa egin du. Amorebieta-Etxanoko Udalak urrats berri bat eman nahi du lan hauekin, herritarrei aukera jasangarriak eskainiz eta ingurumena zainduz.


Gogoan dut | 111 Akademia\nIzenburua: Gogoan dut\nEsaten dute memoria garela. Oroitzapenik gabe ez ginatekeela, horiek egiten gaituztela. Gogoratzen duena, beraz, bizi da, badu etxe bat, oraina, gizatasuna. Ariketa ezin sanoagoa da. Nahiz batzuetan gerta daitekeen zaurgarria.\nHain zuzen, memoria ariketa bat da Gogoan dut liburua, pertsonala, intimoa, ezer ezkutatzen ez duena. Joe Brainard, Georges Perec edota Joseba Sarrionandiak ibilitako bidetik, printza labur, kolpe zuzen, pasarte jakingarriak bilduz osatzen da idazlearen biografia. Gogoratu bezala daude oroitzapenok, auskalo hala gertatu zen dena; baina ez daude ederretsita, edo nahitara aldatuta, fikzioaren legeek ahalbidetzen dituzten tranpak erabilita. Dena jaso da memoriak jaulki duen gisara.\nEta, azkenerako, oroitzapenez oroitzapen, ariketa pertsonala zena, ez ote den bilakatzen garai, giro, belaunaldi oso batena.


Izagirre Egaña, Asier (2015-12-04)\n[EU]Lan honek bizikletako aurreko gurpileko abatz baten CAM edo CNC programazioa egitean datza, honen bidez erremintaren ibilbidea deskribatuz piezaren CAD eredutik abiatuz. Hasteko, zenbakizko kontrolak izan duen ...\nAisialdi aktiboko enpresa berri baten negozio plana.\nLehiaketa motor baten kate bidezko transmisioaren diseinua\nErakunde lehiakorrak: beraien ezaugarri eta portaeraren ikerketa\nMencía Martínez, Yelene (2014-10-06)\nGradu Amaierako lan honetan Euskal Herrian dauden kooperatiben egitura orokorra azalduko da, Batz enpresaren kasuan zentratuz. Lanaren egituraketak “goitik beheranzko” ibilbidea jarraitu du, hau da, irakurlea testuinguruan ...\nErakunde Berritzaileak: berrikuntza-estrategiaren ezarpenerako proposamenak\nTapia Etxeandia, Ibon (2014-06-30)\nNúñez González, Nerea (2014-06-27)\nEgungo krisi ekonomikoak eragin handia izan du ekonomiaren esparru guztietan, industria sektorean ere horrela jaso da eta gehien bat eraikuntza sektorean. Hala ere, industrian zenbait zifra positibo jasotzen dira jadanik, ...


PDF (266 KB - 5 orri.)\nAGINDUA, 2020ko ekainaren 10ekoa, Ekonomiaren Garapeneko eta Azpiegituretako sailburuarena. Honen bitartez, lanperna (Pollicipes pollicipes) ustiatzeko plana onartzen da Donostiako Igeldoko Itsasargiaren eta Orioko Anarri Tontorraren arteko itsasertzean.\nItsas arrantzaren martxoaren 13ko 6/1998 Legearen 10. artikuluan xedatutakoarekin bat, itsas jarduna antolatu eta arautzeko finkatzen diren neurriek, jasangarritasuna oinarri dutela, itsas baliabideak babestera eta kontserbatzera joko dute, eta itsasaldeko komunitateak garatzera. Halaber, lege horren 6. artikuluaren arabera, itsas baliabideen ustiapena egokia eta arrazoizkoa izateko, baliabideok legez baimendutako bitartekoak eta aparailuak erabiliz ustiatu behar dira, eta oreka jasangarria bermatu behar da jardueraren errentagarritasun ekonomikoaren eta itsasoko baliabide eta ekosistemen babes eta kontserbazioaren artean.\nPremisa horietatik abiatuz, Eusko Jaurlaritzak lanperna ustiatzeko bi plan esperimental ezarri zituen; bata, Gorlizko Billano lurmuturraren eta Bakioko Birjilandaperen arteko itsasertzean; eta bestea, 2012ko irailaren 3koa, Donostiako Igeldoko Itsasargiaren eta Orioko Anarri Tontorraren arteko itsasertzean.\nPlan horren emaitza eta, bereziki, baliabidearen lehengoratze-gaitasuna ebaluatu ostean, bidezkoa da ustiapen plan mugagabea ezartzea, baliabidearen erauzketa jasangarria bermatuko duena.\nAgindu honen helburua da lanpernaren (Pollicipes pollicipes) ustiapen-plana onartzea Donostiako Igeldoko Itsasargiaren eta Orioko Anarri Tontorraren arteko itsasertzean.\nPlan hori aplikatzearen ondorioz, lanpernak harrapatzeko debekua ezartzen zaie bai aisialdiko arrantzaleei, bai eta espresuki baimenduta ez dauden arrantzale profesionalei ere.\n102/1997 Dekretuaren azken xedapenetako lehenengoaren bidez, ahalmena ematen zaio arrantza gaietan eskumena duen sailburuari debekualdien eta gutxieneko neurrien taula orokorra aldatzeko, kirol-arrantzaleentzat debekatuta dauden espezieen kopurua handitzeko, eta biltzeko garaia, era eta tokiak finkatzeko, txosten eta irizpen teknikoen arabera.\nHori kontuan izanik, hau\nLehenengoa.– Igeldoko Itsasargiaren eta Anarri Tontorraren arteko itsasertzean kokatzen den eremuan lanperna (Pollicipes pollicipes) ustiatzeko plana onartzea. Agindu honen eranskinean jasota dago plan horren arauketa.\nBigarrena.– Igeldoko Itsasargiaren eta Anarri Tontorraren arteko itsasertzean lanpernak biltzea debekatzea, bai aisialdiko arrantzaleei bai plana betearazteko baimenduta ez dauden profesionalei.\nHirugarrena.– Ahalmena ematea Arrantza eta Akuikulturako zuzendariari agindu honetan xedatutakoa gauzatzeko behar diren neurriak har ditzan.\nLaugarrena.– Agindu honek Euskal Herriko Agintaritzaren Aldizkarian argitaratu eta biharamunetik aurrera izango ditu ondorioak.\nBosgarrena.– Agindu honek amaiera ematen dio administrazio-bideari, eta, beronen aurka, interesdunek berraztertzeko errekurtsoa aurkez diezaiokete Ekonomiaren Garapeneko eta Azpiegituretako sailburuari, hilabeteko epean, agindu hau Euskal Herriko Agintaritzaren Aldizkarian argitaratu eta hurrengo egunetik aurrera; bestela, administrazioarekiko auzi-errekurtsoa aurkez dezakete Euskal Autonomia Erkidegoko Auzitegi Nagusian, Administrazioarekiko Auzien Salan, bi hileko epean, agindu hau Euskal Herriko Agintaritzaren Aldizkarian argitaratu eta hurrengo egunetik aurrera.\nVitoria-Gasteiz, 2020ko ekainaren 10a.\nLANPERNAK USTIATZEKO PLANA IGELDOKO ITSASARGIAREN ETA ANARRI TONTORRAREN ARTEKO ITSASERTZEAN\n1.– Ustiatu daitekeen espeziea.\nPlanaren xedea lanperna (Pollicipes pollicipes) ustiatzea da.\nDonostiako Igeldoko Itsasargiaren eta Orioko Anarri Tontorraren arteko itsasertzaren zatia da ustiapen-eremua.\n3.– Planaren indarraldia.\nUstiatzeko plan honek ez du epemugarik; hala ere, bi urtean behin ebaluatuko da lanpernaren populazioaren egoera.\n4.– Jardueraren baldintzak. Baimenak.\nPlanaren ustiapen-eremuan, planaren aurreikuspenen arabera edo plana garatzen duten ebazpenen arabera baimendutako pertsonek baino ezin izango dituzte lanpernak bildu.\nBaimena eskatuko zaio Eusko Jaurlaritzaren Arrantza eta Akuikultura Zuzendaritzari.\nPlanaren ustiapen-eremuan, lanpernak biltzeko baimena eskatu ahalko dute itsaski-bilketa oinez –lanpernak, kasu honetan– egiten dutenen erroldan izena emanda dauden pertsonek.\nArrantza eta Akuikulturako zuzendariak lanpernak biltzeko baimena eman ahalko die itsaski-biltzaileen erroldan ez dauden arrantzale profesionalei, baldin eta gomendagarria bada.\nPlanean parte hartzeko baimena ematen badute, ebazpenek berariazko baldintza eta jarraibideak eduki ahal izango dituzte bai lanperna-bilketari buruz bai datuen aurkezpenari buruz.\n5.– Gehieneko ustiapen-kuota.\nGehienezko 1.985 kg-ko hasierako ustiapen-kuota ezartzen da sasoiko. Sasoia maiatzaren 1ean hasi eta hurrengo urteko apirilaren 30ean amaitzen da. Gehienezko kuota hori bi urtean behin berraztertuko da, dagokion baliabide-ebaluaketaren ondoren.\n6.– Biltzeko aldia.\nBiltzeko aldia urte osoa izango da, debekualdirik gabe.\nBaliabidearen ebaluaketa egiten den urtean, hiru hileko debekualdia ebatziko da, ekain eta abuztu bitartean, ebaluaketa ez eragozteko.\n7.– Gutxieneko neurria.\nAle solteentzat 40 mm-ko gutxieneko neurria ezartzen da; horretarako, lanpernak, tenkatu gabe dela, guztira zer luzera duen (L) neurtuko da, kapituluaren muturretik pedunkuluaren oinarriraino, eskema honi jarraituz:\nBiltzerakoan lanpernak «multzoan» ateratzen badira, gutxieneko neurri horretara heldu beharko dute, gutxienez, multzo bakoitzaren pisuaren % 60 osatzen duten aleek.\n8.– Bilketarako metodoak eta baldintzak.\nDebekatuta dago lanpernak biltzea larunbateko 00:00etatik igandeko 24:00etara bitartean, baita jaiegunetan ere. Debeku hori salbuetsiko da astean zehar itsaski-bilketa ezin izan bada burutu arrazoi objektiboak direla-eta: baldintza meteorologikoak, itsasoaren egoera txarra, etab.\nDebekatuta dago urpean igeri egiteko ekipamendu edo sistema autonomoak edukitzea edo erabiltzea. Oinez baino ez da onartuko itsaski-bilketa.\nArrantza eta Akuikulturako Zuzendaritzak 3. zerrendakoak ez diren ontziak erabiltzea baimendu ahal izango du, itsaski-biltzaileak bilketa eremuetara joateko eta harrapakinak garraiatzeko. Ontzi horiek ezin ezingo dira erabili, inolaz ere, itsaski-bilketako berariazko jardueran.\nMarearteko zonan besterik ez da bilduko.\nArrantza-politika komunaren kontrolari eta gainerako garapen-arauei buruzko Kontseiluaren azaroaren 20ko 1224/2009 Erregelamenduan ezarritakoari jarraikiz, «salmenta-oharra» agiria formalizatu beharko da eta erakunde ofizialei jakinarazi, ohiko bitartekoak erabiliz.\n10.– Bildutakoaren jarraipena.\nArrantza-egunkaria emango zaie lanpernak biltzeko baimena duten pertsonei, bete dezaten. Hil bakoitzaren 1etik 5era bitartean, arrantza-egunkaria igorriko zaio Arrantza eta Akuikulturako Zuzendaritzari, joan den hileko harrapaketen informazioarekin.\nEgunkarian, bildutako kopuruaz gain, jasota utziko da zer tokitan bildu diren, egunean-egunean, lanpernak.\n11.– Baliabidearen jarraipena.\nBi urtean behin, baliabidearen egoeraren jarraipena egingo da, AZTIk ezartzen duen metodologiari jarraituz. Beharrezkoa bada, Arrantza eta Akuikulturako zuzendariak debekualdia aginduko du, aztertu beharreko eskualdeetan.\nKudeaketa-plan honetan ezarritako baldintzak betetzen ez badira, edo Arrantza eta Akuikulturako zuzendariak baimenetan edo kudeaketa-plana garatzeko ebazpenetan ezarritako baldintzak betetzen ez badira, zehapenak ezarriko dira, aplikatzekoa den arrantza-araudiaren arabera.\n13.– Lizentzia ezeztatzea eta etetea.\nLizentzia ezeztatu egingo da titularrak bete beharreko baldintzak betetzeari uzten badio.\nDagozkion zehapenez gain, lizentzia ezeztatu egingo da bi arau-hauste edo gehiago eginez gero itsaski-bilketa arloan sasoialdi batean. Ondorio honetarako, arau-haustetzat joko dira plan honetan aurreikusten diren baldintzak ez betetzea, eta bereziki arrantza-egunkaria ez igortzea Arrantza eta Akuikulturako Zuzendaritzari, harrapaketen informazioarekin.\nLizentzia ezeztatzeko espedienteak izapidetu bitartean, baimena etenda uzteko kautela-neurria hartu ahal izango da.\n14.– Ustiapen-plana etetea eta aldatzea.\nArrantza eta Akuikulturako zuzendariak, arrazoitutako ebazpenaren bidez, kudeaketa-plana eten eta planaren ustiapen-eremuan lanpernak biltzea debekatu ahal izango du, hala egitea komeni dela erabakitzen bada, espezieen kontserbazio-egoerari eta jasangarritasunari eragiten dieten baldintzak egonez gero.\nHalaber, plan honetan aurreikusi den gehieneko ustiapen-kuota gehienez ere % 25 igo edo jaitsi ahal izango da, jarraipenaren emaitzak ikusita. Plan honen kuota % 25 baino gehiago igo edo jaisteko, ustiapen-plan berria onartu beharko da.


Hego Amerikako zinea aste osoan zehar Miarritzen — Gaztezulo\nHego Amerikako zinea aste osoan zehar Miarritzen\nHego Amerikako zinea aste osoan zehar Miarritzen https://www.gaztezulo.eus/albisteak/hego-amerikako-zinea-aste-osoan-zehar-miarritzen https://www.gaztezulo.eus/albisteak/hego-amerikako-zinea-aste-osoan-zehar-miarritzen/@@download/image/miarritz_ameriq_1380619112.jpg\nFestival Biarritz Amerique Latine zinema jaialdiaren inaugurazio ekitaldia astelehenean egin zuten, eta igandera bitarte, urriak 6, Brasil, Argentina, Txile eta Mexikoko filmak proiektatuko dituzte hiriko aretoetan, besteak beste.\n22. edizioa du aurten Festival Biarritz Amerique Latine zinemaldiak, hau da, Miarritzen egiten duten Hego Ameriketako zinema jaialdiak. Film luzeak, laburrak eta dokumentalak proiektatuko dituzte aste beteko epean, eta Hego Amerikako musika eta poesia entzuteko aukera izango da bertatik etorritako artisten eskutik. Ez hori bakarrik, lehiaketak, mintzaldiak eta topaketak ere egingo dituzte igandera bitarte.\nKasinoan, Royal aretoan, Salon aretoan eta Gare du Midi aretoan goizeko 9:00etatik iluntzeko 21:00ak arte luzatuko dira emanaldiak, eta ondoren musikaren txanda helduko da. Film labur, luze eta dokumentalen artean zenbait lehian ariko dira, saria nork eskuratuko, eta beste hainbat lehiaketatik kanpo proiektatuko dituzte. Halaber, zenbait emanaldi doan ikusi ahal izango dira.\nLarunbatean, urriak 5, egingo dute sari banaketa ekitaldia Gare du Midi aretoan, iluntzeko 20:00etan, eta ondoren Luc Jacqueten Il était une forêt filma proiektatuko dute. Dena den, igandean film luze eta dokumentalik onenak proiektatuko dituzte berriz ere.\nEgitarau osoa kontsultatu nahi izanez gero, sartu hemen (soilik frantsesez).


ULMAk irabazi du Urban Mobility Challenge 2019 — Begira - Ulma aktualitatea\nGuztira 27.053 km erregistratu ditu lanerako joan-etorrietan, eta 6 tona CO2 baino gehiago murriztea lortu du bere karbono aztarnan.\nNeurketak irailaren 16tik urriaren 16ra bitartean hartu dira, Europako Mugikortasun Astearen hasierarekin bat etorriz.\nGuztira 10.000 pertsona baino gehiagok parte hartu dute mugikortasun jasangarriarekin konprometitutako 21 enpresa eta 15 unibertsitateren arteko lehiaketan, eta 46 tona CO2 aurreztu dira.\nCiclogreen aplikazioarekin, lanera modu iraunkorrean –bizikletaz, oinez, patinez, partekatutako autoz edo garraio publikoz, auto pribatua erabili beharrean– egindako joan-etorriak monitorizatu dituzte parte hartzaileek. Horrela, modu ez-kutsatzailean egindako kilometroak enpresa edo unibertsitate bakoitzaren rankingean batzen dira.\nCiclogreen enpresak, ekimenaren enpresa bultzatzaileak, enpresa eta unibertsitateetarako antolatzen dituen lehiaketa batzuetan doan parte hartzeko aukera eskaintzen du, esaterako hauetan: apirilean antolatutako 30 egun bizikletan izeneko erronka, eta Urban Mobility Challenge lehiaketa, Europako Mugikortasun Asteari atxikitako jarduera.


Epaiketa politiko baten ondorio politikoak - Globernance\nEpaiketa politiko baten ondorio politikoak\nArtículo de opinión de Ander Errasti publicado en Berria, 26/10/2019 (enlace)\n2019ko urriaren 14a. Un dia que durarà anys. Urteak iraungo duen eguna. 2017ko urriaren 1a izan zen gisan. Hala deskribatu dute analista askok Auzitegi Gorenak agintari katalanen aurkako zigorra aurkeztu zuten eguna. Erabakiaren oinarrian, bi elementu juridiko nabarmen: matxinada zigorra ezartzeko adina biolentziarik egon ez zela, baina bai sedizioa zigorra ezartzeko behar adina altxamendu publiko eta iskanbilatsua (tumultuario).\nEpaiketa politikoa izan dela argudiatzeko hiru elementu azpimarratuko nituzke: batetik, epaituak izan diren politikariek jasan dituzten erabaki arbitrarioak. Esanguratsuena matxinada salaketa onartu izana. Gorenaren epaiak argi utzi duen gisa, ikuspegi objektibo batetik 2017ko urriaren 27ra arte ikusitako gertakariek ez zuten ordena konstituzionala hausteko biolentzia egituraturik bultzatu. Elementu hau, nazioarteko epaitegiek azaldu gisa, lehen unetik zen agerikoa. Matxinada egotzi izan ez balitz, auzia ez zen Gorenera eramaterik izango, ez eta hautetsiak ziren politikarien oinarrizko eskubide politikoak urratzerik izango. Lehen unetik funtsa objektiborik ez zuela agerikoa izan arren, Gorenak salaketa hura onartu izanak epai politiko bati buruz ari garela erakusten du.\nBigarrenik: sententziak matxinada egozteko adina biolentzia egon ez zela ondorioztatu arren, sedizio zigorra justifikatzeko egiten duen biolentziaren kontakizuna matxinada batena izango litzateke. Besteak beste «hiritar matxinatuak» bat ezabatzea pasatu zaielako. Hau da, itxuraz behintzat, badirudi bataren (matxinada) eta bestearen (sedizioa) artean erabakitzeko erabili den irizpidea ez dela juridikoa izan. Hau da: epaitegiak epaitzen ziren gertakariak biolentziaren kontakizunarekin parekatu arren, gertakari horiek epaitzean epaitegiak berak azaltzen duen biolentzia hori nolabait albo batera utzi du, kutsu politiko argia duen erabaki bat hartuz.\nAzkenik, epaiketan zehar nahiz erabakian jorratzen diren gaiak izango genituzke. Izan ere, epaiketan eztabaidatzen joan zenak ez zuen, oro har zuzenbide penalak egin ohi duen gisa, gertakari kriminal zehatzen eta pertsona zehatzen arteko lotura frogatzeaz jardun. Epaiketan, gizarte zibilak eta erakundeek bultzatutako mugimendu politiko baten bilakaera orokorraz aritu ziren. Hau da, hiritarrek eta euren ordezkari zilegiek demokrazia batean sistemarekiko desadostasuna azaltzeko orokorrean egin ditzaketen ekimenez.\nEpaiketa politikoa izanik, ondorioak ere, nahitaez, politikoak izan dira. Honek ere erpin asko baditu ere, hiru nabarmenduko nituzke: gizartea, erakundeak eta demokrazia.\nGizartearen kasuan, ondorioak ere anitzak izan dira. Batetik, jada piztua zegoen haserrea areagotu eta zentzu askotan birmoldatu egin da, independentismotik haratago doan gizarte segmentu zabal batean Estatuaren beraren zilegitasuna kolokan geratuz. Era berean, haserre horrek mugimendu independentistak jarraitu beharko lukeen estrategian zalantzak sortu ditu, kasu honetan gizarte zibila eta erakundeen artean 2017an ikusi ez zen distantzia agertu delarik. Egun hauetako kalapitak honen adierazle dira: arazoa politikoa baita funtsean, ez ordena publikoko kontu huts bat. Bestetik, independentziaren aurkako hiritarren lehentasuna jada ez da edozein moduan mugimendu independentista gelditzea, egoera politikoki nolabait bideratzea baizik. Horren adierazle litzateke urriaren 20an Ciudadanos alderdiak antolatu zuen manifestaldi deialdia: 2017ko hauteskundeetan 1.109.732 bozka inguru lortzetik duela astebeteko manifestaldian 1.700 pertsona biltzera pasa da. Datu oraindik harrigarriagoa hainbat komunikabidek istiluen inguruan sortutako kriminalizazio eta beldur kanpaina permanentea ikusiz gero.\nErakundeen ikuspegitik, Gorenaren erabakiak bi ondorio nabarmen izan ditu. Batetik, badirudi 2017 bitartean erakundeen eta gizarte zibilaren artean ikusten zen sintonia hura apurtu dela. Hau da, erakundeek ez diote, oraingoz, sententziaren harira adierazpen eta erabaki sinbolikoak hartzeaz gain estrategia eraginkor zehatz bati ekin. Bigarrenik, honi lotuta, Gorenaren erabakiari Torra Presidenteak proposatutako erantzunak agerian utzi ditu gobernu katalanaren baitan dauden tentsio eta kontraesanak: gobernukide guztiak ados egon arren Gorenaren erabakia bidegabekeria bat dela, honek eduki beharko lukeen erantzuna ezin adostu dute. Izan ere, zigorrak bi ondorio eduki ditu: lidergoen haustura eta erakundeen maniobra marjinaren estutzea; ez dago argi nork zuzendu behar duen erantzuna ez eta zein izan behar den. Hauteskunde deialdiaren mamuak, askotan gobernutik beretik atera direnak, honen erakusgarri lirateke.\nDemokrazian dituen ondorio politikoak, bi kontakizun kontrajarrietan geratzen dira agerian. Hau da, Katalunian (independentziaren alde egon ala ez) gizartearen gehiengoak ikusitakoaren inguruan sortu duen kontakizuna eta Auzitegi Gorenak bere erabakiaren funtsean azaltzen dituen gertakarien kontakizuna. Batzuentzat mobilizazio masiboak, desobedientzia zibila, gizarte dinamikoa eta erabaki autoritarioen aurrean erresistentzia baketsua dena, besteentzat biolentzia, legearekiko ardurarik eza, gizarte alienatua eta demokraziarekiko mespretxua dira. Kontakizunen arteko talka honek arazo epistemiko bat agerian uzten du, batetik: estatuan esfera publikoa guztiz zatitua dagoela. Bestetik, sakoneko arazo politiko bat erakusten du: demokrazia batek eduki beharko lukeen funtzionamenduaren inguruko desadostasun nabarmenak. Independentismotik haratago ondorioak eduki ditzakeen desadostasuna. Izan ere, Gorenaren erabakiaren azpian dagoen eta estatuan zabaldua dagoen demokraziaren ideiak orain independentismo katalana zapaltzea justifikatu badu ere, orohar status quo-a kolokan jarri nahi duen edozein mugimendu baketsu zapaltzea justifika dezake (jada egiten ez badu).\nBeraz, hasierako galderari helduz: ez dakit 2019ko urriaren 14ko eguna urtetan iraungo duen data horietako bat izango ote den. Oraingoz, behintzat, badirudi kaleko iskanbilen keak (zentzu literal nahiz irudizkoan) data horretako berrien inguruko eztabaida bigarren plano batean utzi duela, biolentziaren erabileraren zilegitasuna erdigunera ekarriz. Ondorio politiko horiek jorratzen ez diren heinean, oso zaila (ezinezkoa ez esatearren) agertzen da konponbiderako bidea. Bitartean hau da ondo dakiguna: preso politikoek egoera bidegabe hau pairatzen urteak emango dituztela. Guztion ardura izango da egoera hau zuzentzeko erabakiak hartzea. Demokraziak urtetan iraun dezan nahi badugu behintzat.


UZ Ikastolako taldea izan da Lilatoiko jendetsuena, 120 lagunekin | Otamotz\nUZ Ikastolako taldea izan da Lilatoiko jendetsuena, 120 lagunekin\nAtzo Donostian egin zuten 28. Lilatoian sari berezia jaso zuen Urretxu-Zumarragako Ikastolako taldeak. Izan ere, berdintasunaren aldeko lasterketan parte hartu duten taldeetan jendetsuena izan da, 120 lagunekin. Ikasleak ez ezik, hainbat irakasle eta guraso ere atera ziren korrika. Antolakuntzaren aitortza eta taldekako saria jaso dituzte.\nIkastolak azaldu duenez, iaz hasi ziren talde bezala Lilatoian parte hartzen, eta orduan 60 lagun elkartu ziren. “Hartutako bideari jarraiki aurten ere deialdia egin zen eta erantzun ezin hobea jaso genuen”. Hala, guztira 120 parte-hartzaile elkartzea lortu dute.\ndonostiaLilatoiataldeaktaldekako sariaurretxu-zumarragauz ikastola


About: Arabiar Udaberria\nArabiar Udaberria edo 2010-2011ko Ekialde Hurbileko eta Ipar Afrikako matxinadak aurrekaririk gabeko Ekialde Hurbileko eta Iparraldeko Afrikako hainbat herrialdeetan gertatutako herritarren altxamendu, matxinada, manifestazio eta protesta multzoa izan zen. 2010eko abenduaren 18an hasi ziren, Tunisian, ondoren Mohamed Bouazizi inmolazioak jarraitu zuen — poliziaren gehiegikeria salatzeko bere buruaz beste egin zuena. Tunisiako protesten arrakasta ikusirik, Aljeria, Jordania, Egipto, Libia, Maroko, Bahrein eta Yemenen matxinadak antolatu ziren herrialde horietako gobernu ustel eta antidemokratikoen aurka.\nArabiar Udaberria edo 2010-2011ko Ekialde Hurbileko eta Ipar Afrikako matxinadak aurrekaririk gabeko Ekialde Hurbileko eta Iparraldeko Afrikako hainbat herrialdeetan gertatutako herritarren altxamendu, matxinada, manifestazio eta protesta multzoa izan zen. 2010eko abenduaren 18an hasi ziren, Tunisian, ondoren Mohamed Bouazizi inmolazioak jarraitu zuen — poliziaren gehiegikeria salatzeko bere buruaz beste egin zuena. Tunisiako protesten arrakasta ikusirik, Aljeria, Jordania, Egipto, Libia, Maroko, Bahrein eta Yemenen matxinadak antolatu ziren herrialde horietako gobernu ustel eta antidemokratikoen aurka. Aipagarrienen artean Tunisiako eta Egiptoko iraultzak, Libiako gerra zibila, eta Siria eta Bahraingo herri altxamenduak. Matxinadetan erabili en slogana "Jendeak erregimenen erorketa nahi du" (arabieraz الشعب يريد إسقاط النظام). (eu)\nHerri-altxamenduak gobernuen aldaketa, demokrazia eta giza eskubideen alde.\nArabiar Udaberria edo 2010-2011ko Ekialde Hurbileko eta Ipar Afrikako matxinadak aurrekaririk gabeko Ekialde Hurbileko eta Iparraldeko Afrikako hainbat herrialdeetan gertatutako herritarren altxamendu, matxinada, manifestazio eta protesta multzoa izan zen. 2010eko abenduaren 18an hasi ziren, Tunisian, ondoren Mohamed Bouazizi inmolazioak jarraitu zuen — poliziaren gehiegikeria salatzeko bere buruaz beste egin zuena. Tunisiako protesten arrakasta ikusirik, Aljeria, Jordania, Egipto, Libia, Maroko, Bahrein eta Yemenen matxinadak antolatu ziren herrialde horietako gobernu ustel eta antidemokratikoen aurka. (eu)\nArabiar Udaberria (eu)


Zer da ta21? - gipuzkoaingurumena\nZer da ta21?/\nTokiko Agenda 21 udalerri edo eskualde bateko plangintza prozesu bat da, haren garapena iraunkortasun ekonomiko, sozial eta ingurumeneko batera bideratzeko; haren helburuak udal agintarien eta tokiko herritarren arteko adostasunaren bitartez definitzen dira.\nJatorria, Nazio Batuetako Programa 21ean du, hau da, garapen iraunkor bat lortze aldera mundu, nazio eta toki maila batean ezartzeko ekintza plan handi batean, zeina onartu baitzen Nazio Batuen Ingurumen eta Garapenari buruzko Konferentzian, Rio de Janeiron, 1992. urtean.\nPrograma 21ek 28. kapituluan ezartzen du ezen “1996. urterako, estatu bakoitzeko tokiko agintari gehienek herrietan kontsulta prozesu bat burutu behar zutela, eta ”komunitaterako tokiko Programa 21i” buruz adostasun bat lortu”.\nTA21ek, beraz, udal plan estrategiko bat egitea aurreikusten du tokiko agintarien eta udalerri bateko bizilagunen artean, garapen iraunkor bati hasiera emate aldera. Lortutako plana Tokiko Ekintza Plana deitzen zaiona da.\nPrograma 21ek ez du tokiko ekintza planak burutzeko edo haien jarraipena egiteko prozedura zehatzik, eta aukera ematen du bere erabakiak metodologia ugarien bitartez lortzeko. Gipuzkoan, agenda prozesu gehienak ICLEIko tokiko agenda 21ak planifikatzeko Europako gidaliburuaren arabera diseinatu dira; –era berean, IHOBEk garatuak izan dira hainbat argitalpenen bitartez–.\nGidaliburu horietan ezarritako eskema metodologikoaren arabera, haren ezarpena aldez aurreko fase batekin hasten da, motibazio, prestakuntza eta TA21 prozesua garatzeko konpromisoa hartzekoarekin. Ondoren, udal errealitatearen diagnostiko bat egiten da, ingurumen, gizarte eta ekonomi osagaietan, hain zuzen, eta hortik abiatuz Ekintza Plana lantzen da herritarren eta udalerriko edo eskualdeko eragile sozialen partaidetzarekin.\nTokiko Ekintza Plana adostu eta onartu ondoren, planifikatutako ekintzak burutzen dira, haietako bakoitzak duen lehentasunaren arabera, eta, aldi berean, jarraipen bat egiten da, bai plana burutu izanarena bai adostutako helburuak lortzean izandako eraginkortasunarena.\nTokiko Ekintza Plana agortu ondoren, bai ekintza gehienak burutu direlako edo indarraldia galdu duelako, hura berrikusi, eta berri bat onartzen da.\nHaren garapenerako erabiltzen den metodologia jakina gorabehera, kalitatezko TA21 batek estrategikoa izan behar du helburuetan, parte-hartzailea formulazioan eta jarraipenean, eta gardena burutzerakoan, eta udalak garatzen dituen politika sektorialak integratu behar ditu.\nAzken finean, Tokiko Agenda 21 ez da “ingurumeneko plan” bat, askotan ulertu izan den bezala, baizik eta tresna bat tokiko gobernantzarako eta garapen iraunkorrago bat lortzeko, ingurumen politika gainerako udal politiketan integratuz.\nGipuzkoan 2014. urtean ebaluatutako tokiko ekintza planetan planifikatutako ekintzen banaketa tematikoa


Euskal Pilotaren Sorrera Iban\n4 gaia euskal pilota by adocenicolas 570 views\nFutbol sala by ravenegas 942 views\nAtletismo by borobori 1788 views\nEl fútbol by Omar Cancino Toro 1688 views\nSalto de longitud by amoralescalvillo 6851 views\n1. EUSKAL PILOTA Pilota jokoaren jatorria\n2.

Antzinako zibilizazio gehienetan aurki ditzakegu pilotarekin eginiko jokoak; egiptoarrak, greziarrak, erromatarrak, maiak, aztekak,....

Frantzian aurrez aurre eta eskuz edo eskularruz jokatzen zen “jeu de paume” izeneko jokoa sortzen da.

Industri iraultzarekin batera pilota jokoa pixkana-pixkana Europan zehar desagertzen hasten da. Hala ere Euskal herrian mantendu eta nortasun berezia hartuko du.

XIX. Mendean Ameriketatik ekarritako kautxua erabiltzen hasten da pilotak egiteko. Pilota hauek biziagoak izanik pareta edo frontisak zabaltzen hasi ziren pilota galdu ez zedin.

\n3.

Euskal herrian azken urteetan eta komunikabideen eraginez pilota bere biziko indarra hartu du. Kirolari profesionalak agertzen joan dira. Gaur egun euskal pilota munduko 24 herrialdeetan jokatzen da eta lau urtez munduko amateur (profesional ez direnen) txapelketa jokatzen da.

Eskuzko modalitatea nagusia bada pala eta xisteraz jokatutakoa ere ikusi daiteke.

JOKALEKU EZBERDINAK

Euskal pilota tradizioz era guztietako joko eremutan jokatu izan da. Baina federazioak arautzen dituen txapelketetan, hiru jokaleku ezberdin bereizten ditu:

\n4.

Plaza librean edo aire zabalean

Jokalekua horma bakarrez osatua dago. Frontoian pilota, lurretik 80 zentimetrotara kokatua dagoen txaparen gainetik jokatzen da.

Zorua porlanezko izaten da eta kantxa

deritzo. Kantxaren aurrealdea atzekoa

baino estuagoa izaten da.

\n5.

Ezker horma dun frontoia

Jokalekuak frontis izeneko aurreko hormaz gain; ezkerreko horma eta hondoko horma batek osatzen dute. Frontisean lurretik 80 zentimetrotara joko eremua mugatzen duen txapa bat dago.

Frontoiaren ezkerreko paretaren luzaeraren arabera frontoi motzak (36 m-ko ezker pareta) eta frontoi luzeak (54 m-ko ezker pareta) bereizten dira.

Zorua edo kantxa porlanezkoa da eta lauki zuzen baten itsura hartzen du.

\n6.

Trinketea

Teilatu batez estalitako lau hormaz osatua dago. Aurreko horman 80 zentimetrotara txapa dago. Aurreko eta eskuineko hormek sortzen duten angelua faltsua da eta “fraile” ezizena hartzen du.

Frontisean bada 60 zentimetroko aldea duen “silo” izeneko zulotxo karratu bat. Bi elementu hauek pilotaren errebotea irregularra sortzea dute helburu.

Ezkerreko eta hondoko horman teilatu okerra duen galeria bat dago itsatsita; honi “taula” deitzen zaio.

\n7. TRESNAK Pilota modalitate gehienetan larruz estalitako pilotak erabiltzen dira, nahiz eta paletan eta frontenisen gomazkoak izan. ESKU HUTSEAN: Eskupilotan larruzko pilota eskuarekin jotzen da. Esku eta hatzetan “tako” ezizenez deituriko babesak erabiltzen dira. PALA eta PALETAK: Egurrez egiten dira. Modalitate bakoitzean pisu, tamaina eta forma bereziko pala eta paletak erabiltzen dira, nahiz eta luzeran berdinak izan. Paletak arinagoak eta zabalagoak izaten dira. Palak berriz pisutsuagoak eta estuagoak.\n8. XISTERA: Zumezkoak izaten dira. Modalitate bakoitzari pisu, tamaina eta forma bereziko xistera dagokio. Zesta puntan eta Xisteran jokatzeko tresnak sakonagoak izaten dira, pilota hartu, geratu eta berriro jaurtitzen delako. Joko garbian eta erremontean sakonera txikiagoa dute pilota saskian sartu orduko bota egin behar baita. ESKULARRUA: Laxoa, errebotea eta pasakan erabiltze dira larruz egindako eskularruak. Eskularru motzak eta luzeak daude. Zenbait modalitateetan atzelariak mota batekoak eta aurrelariak bestelakoa erabiltzen dute.\n9. XAREA: Palaren forma hartzen duen egurrezko makila okertu bati barrualdea sokaz eginiko sare bat jartzen zaio. Xare jokoan soilik erabiltzen da. ERRAKETA Frontenisean erabiltzen dira eta tenisean erabiltzen diren erraketen antzekoak dira.\n10. AMAIERA IBAN LARRAÑAGA\n4 gaia euskal pilota


Mendiak, ehiza eta arrantza >\nArabako Baso Erreserben Katalogoa\nIbilgailu motordunen zirkulazioaren erregulazioa\nArabako azaleraren % 62,3 baso lurzorua da, hau da, batez ere jabari publikoko mendia. Kontzeju, udal, erkidego eta partzuergoen edo Arabako Foru Aldundiaren mendi publikoek 152.688 hektarea betetzen dituzte.\nMende bat bete da 2009an Arabako Onura Publikoko Mendien Katalogoa onartu zenetik. Katalogazio horren bidez, jabetza publikoko Arabako mendi asko basogintzako jabari publiko bezala deklaratu dira, eta horren ondorioz babes handia ematen zaie.\nArabako baso lurzoruen % 75 osatzen dute batez ere bertako espezieez landatutako basoek Gehienbat pagoak daude. Gero erkametza, artea eta pinu gorria dira azalera gehien hartzen dutenak.\nArabako mendi publiko gehienak Natura 2000 Ekologia Sare Europarrean sartuta daude, eta horren ondorioz ekarpen handia egiten dio baso sektoreak Biodibertsitatea onik iraunarazteari: Natura 2000 Ekologia Sarearen % 88,7 mendi publikoa da\nArabako mendiek biodibertsitatea iraunarazteko duten betekizunaz gain, baliabide berriztagarrien zuzeneko iturri dira (zura, egurra, bazka, perretxikoak, ehiza eta abar), gainera, ekologia onura handiak ekartzen dituzte (lurzorua babestea, ur erregimena arautzea, karbonoa biltegiratzea eta abar), baita gizarte onurak ere (besteak beste lana eta erabilera publikoko eta naturaz gozatzeko gunea).\nArabako Foru Aldundiarena bakarrik da historikoki Mendien arloko eskumena. Mendiei buruzko martxoaren 26ko 11/2007 Foru Araua da eskumen horren lege esparrua. Arau horren bidez beste planifikazio eta kudeaketa kontzeptu batzuk eransten dira Arabako mendien antolamendura, hala nola mendiaren gizarte funtzioa, mendien kudeaketa iraunkorra, baso ziurtapena edo paisaiaren ebaluazioa. Gainera, mendiak kudeatzearekin eta bertako baliabideak aprobetxatzearekin zerikusia duten alderdiak berrikusi eta eguneratzen dira, eta nabarmendu egiten da auzo erabilerak egungo errealitatera egokitu beharra, jakinik erabilera tradizionalei eustea dela bermerik onena naturaren aparteko ondare hau iraunarazteko.\nOnddo,landare,lore eta basa-fruituen aprobetxamenduaren araudia. [pdf](44Kb) >\nOnddo,landare,lore eta basa-fruituen aprobetxamenduaren araudia (triptikoa) [pdf](282Kb) >\nArabako mendi publikoetan bazkatzen den abelburuko 2014 baso-urtean ordaindu beharreko kuota onartzen da. [pdf](33Kb) >\nNatura 2000 Sareko Mendi Publikoetan seinalamentuak egiteko oinarri entomologikoak [pdf](5Mb) >\nNormativa reguladora de las quemas de residuos agrícolas, en toda clase de terrenos rústicos [pdf](295Kb) >


Elkarrizketetan jasotako informazioaz, aurreko mendean Altzan emandako migrazio-prozesuei buruzko dokumentala prestatzen ari gara. 2017 urtean zehar ere, 60 eta 70 hamarkadetan Santa Barbara eta Erroteta auzoetako gazteen jardueraz lekuko batzuen testigantzak jaso ditugu. Testigantza hauek ordenatu ondoren “Estibaus” buletinean eskainiko ditugu. (gehiago…) »\nAltzaren historian errotua egon da bertsolaritzaren inguruko zaletasuna. Halere, hutsune nabarmena gertatu zaigu gai honen inguruan, hau da, bertsolarien eta bertsozaleen lekukotasuna ez geratzea, edo gutxienez ez guk nahi genukeen adina. Denbora, bizitzarekin batera, aurrera doa geldiunerik gabe. Beraz, berandu baino lehen, zaletasun horren testigantza jaso nahi izan dugu. Horretarako, Felixiano Udakiola-rengana jo dugu, Altzako Lardi-txiki baserrikoa. (gehiago…) »


Mundutxoak - Deia\nerramun osa 27.04.2022 | 00:09\nespainian ez ezik munduan zehar Espainiako nazioaren ezaugarriak nonahi eta nolanahi azaltzen tema-tzen den lurralde batean, ez dakit Superkopa bezalako txapelketa bat Saudi Arabian jokatzea nola onar daitekeen. Nire ustez, espainiarrek aukera baliatu behar zuten munduan azaltzeko, kirola delako, iraganean zein orain, lurralde bati hauspoa emateko erabiltzen den heldulekuetako bat. Horretxegatik, ospe eta aitortza bila ibili diren lurraldeek, albait emaitzarik onenak lortzeko asmoz, hainbatetan, dopin metodoak sustatu dituzte haien banderapeko kirolarien artean. Esan dudan legez, Espainian, bestelako interesak lehenetsi dira.\nHasteko, harridura. Ez dakit hogeita lau milioiko komisioa jasotzen duenak zein zerbitzuren truke jaso duen... Era berean, ernegua sorrarazten du txapelketa horretan jokatu behar duen Bartzelona futbol-taldeko jokalari batek eskandaluzkoa den ditxosozko komisioa ohikotzat jotzea, bai eta gainontzekoei zein mundutan bizi diren galdetzen ibiltzea ere. Ez dakit izerdirik ere bota duen. Seguruenik, nahikoa izan du leku jakinetan dauden batzuen bultzadatxoa, mesede edota bestelakoen truke jasoa, bai eta munduan barrena beste irudi bat emateko aukera baliatu nahi duen Saudi Arabiaren interesa ere. Azal lodia behar da ohikoa ez dena, ohikoa dela lau haizeetara barreiatzeko, norberaren interesak gainontzekoenak balira saltzeko... Madrilen, maskaren eta eskularruen auzian, beste batzuek egin duten bezala.\nFederazioko buruaren itxuragabekeria ez da atzean gelditzen. Iraingarria da emakumeek Saudi Arabian jasaten duten bazterkeria argudio-tzat hartzea operazioa zuritzeko. Ezin omen zion Federazioak halako kontuei bizkarra erakutsi eta berdintasunaren norabidean ekarpena egin nahi omen zuen. Bistakoa denez, argudio hau operazioa are errazago irentsarazteko eraikitako kontua da, ez besterik. Gizon eta emakumeen arteko berdintasun egiazkoa ahalbidetzeari doakionez, Espainiako Futbol Federazioak ez baitauka Saudi Arabiara joan beharrik, Espainian bertan nahikoa zeregin dauka-eta, berdintasun eza eguneroko ogia baita kirol horretan zein beste batzuetan.\nNago federazioetako funtzionamendua demokratizatu eta gardentasuna ezarri behar dela, maila funtzionalean zein ekonomikoan, horretarako, behar diren neurriak eta erabakiak hartuta. Halakoei izkina egiteko, hainbatetan, erakunde pribatuak direla baieztapena erabili ohi da. Ai-tzitik, federatutako kirolarien, gizartearen eta, baliabide publiko ugari xahutzen dituzten neurrian, herri-erakundeen interes orokorrak kontuan hartuta, uste dut arrazoizkoa dela gutxieneko neurriak eta arauak ezartzea. Hartara, hala-moduzko kudeaketa ekidingo genuke, karguetan jende batek irauteko izaten duen grina moztuko, bai eta interesak gurutzatzea baztertuko ere.


Nola editatu PDF fitxategiak\nOrdenagailuak, Fitxategi motak\nErabiltzaileek euren jardueretan erabili beharreko dokumentu asko PDF formatuan daude. Interneten erabiltzen diren zati oso desegokiak formatu honetan sortu, transmititu eta gordetzen dira. Abantaila nagusien artean, dokumentuaren bistaratze zuzena nabarmentzen da. Formatu honetan sortutako fitxategia zuzenean bistaratuko da. Sistema eragilea eta bertan irekitzen den programa ez du axola.\nFitxategi mota hauekin lan egiteko programak nahikoa baino gehiago dira. Ez dago arazorik ikusteko. Baina nola editatu PDF - ez dago galdera honi erantzun bat. Izan ere, dena ez da hain beldurgarria. Gaur egun, PDF fitxategiak nola editatzen diren aztertuko dugu, eta zein softwarek erabiltzen duen onena da.\nEstereotipo jakin bat dago: zoritxarrez, PDF fitxategiak ikustea besterik ez da; ezin duzu editatu eta editatu tresna estandarrekin, horregatik garestiak dira eta erabiltzaile gehienak ez daude erabilgarri, profesionalek PDF fitxategi bat nola editatzen jakin.\nEstereotipo honen itxura asko erraztu da fitxategi mota hauekin lan egiteko programetan: gehienetan nabigatzaileak besterik ez dira. Testua aldatzeko, dokumentuaren egitura , sartu edo ezabatu zenbait irudi edo zatiak, hala nola, programak ezin dira. Horrez gain, denbora guztian programa horiek guztiak esklusiboki ordaindu ziren. Honek ez zuen formatuaren ospea lagundu, batez ere gure erabiltzaileen artean.\nIkus dezagun zer egia den materia honetan, eta ez da erabat egia. Hasieran, hain zuzen ere, PDF dokumentuetarako softwarea esklusiboki ordaindu zen. PDF formatua Adobe Systemsen garapena da. Lanerako softwarea beretik lor daiteke. Irudia hobeto aldatu zen, Adobe Acrobat Reader doako programa askea kaleratu zuenean. Nahigabea izan arren, laneko abiadura txikia izan arren, PDF formatuaren aukera guztiak erabili behar dituzten erabiltzaileen eskaera oraindik ere eskatzen du.\nEzaugarri guztien% 100 batzuetan ez dira beharrezkoak. Kasu honetan, zentzuzkoa da softwarearen bertsio alternatiboak kontuan hartzea. Bi PDF fitxategiak editatzeko gai dira, eta ireki, ikusi edo inprimatu. Ona da zer aukeratu:\nFoxit Reader - PDF formatuan lan egiteko programa ezagunenetako bat. Shusterrek ez du sistemaren baliabideak ematen, gutxieneko espazioa (1,5 MB) eta plazerik handiena. Ikusi dokumentua, zure iruzkinak eta inprimatzeko gaitasuna - zeregin hauetakoren batekin Foxit Reader-ek ezin hobeto betetzen ditu. Dokumentu baten orrialdeak kentzeko edo PDF fitxategitik beste orrialdeak gehitzeko.\n2. STDU ikuslea - Ikusi eta inprimatzeko izan ezik, dokumentuaren edukia testuko fitxategi batera esportatu ahal izango da, dokumentuaren testuan ondorengo lanak egiteko. Beharrezkoa bada, ez bakarrik testua esportatu ahal izango duzu, baina baita zati grafikoak ere.\n3. Cool PDF Reader - programa txikia da (1 MB baino gutxiago), baina funtzionaltasun handia du. Ikusi eta inprimatzeko gain, PDF fitxategiak JPG, GIF, TXT, BMP, EMF, EPS, PNG eta WMFra bihur daitezke. Programa nabarmentzen da PDF formatuan aurkeztea.\n4. PDF-XChange Viewer: irudiaren letra-tamaina eta tamaina aldatzeko ikuspegia, dokumentua aldatuz (zure zigiluak, testuak, irudiak gehi ditzakezu), testuetara edo formatu grafikora esportatu.\nOrdaindutako softwareaz gain, Foxit PDF Editor eta Infix PDF editorea ere aurki daitezke. Bi karaktere hauen bidez, ahalegin handiak egin ditzakezu zereginaren barrutia, PDFa editatu ahal izateko dagoeneko dagoeneko dokumentuaren edukia ordezkatuz. "Etxeko erabilera" bere gaitasunak nahikoa baino gehiago dira.\nGaldera sortzen da: nola PDF fitxategiak editatu eta doan? Adobe Illustrator eta CorelDRAW ez dira beti ohiko erabiltzaileentzat eskuragarri. Programak lan egiteko preziorik eta konplexutasuna pixka bat gogorra da.\nProfesionalak eta amateurrak, Inkscape grafikoko editore osorik eskuragarri dago. Adituek "munstroak" ordaindutako ordezko ordezko bat da. Betaurreko grafikoekin lan egiteko programa indartsua eta erosoa da. Nola editatu PDFa? Inkscape-ri, hau ez da galdera. Erraza, erosoa, edozein arazo konpontzeko funtzionala den multzo batekin. Eta, batez ere, atsegina, erabat doakoa da.\nSKP: fitxategi bat ireki baino?\nODG zer irekitako xehetasunak\nNola PDF fitxategi bat konprimitu: aholkuak eta trikimailuak\nNola babestu Excel fitxategi bat, baita babesa kentzeko ere\nAmets margotu bat, edo desioen collage bat nola egin\nHaurdunaldian toxemia - ez arrazoirik, bizitza aktiboa bertan behera uztea\nZer ona Munoaundi dentures\nZephiros Beach 4 * (Grezia / Kreta) - argazki, kritika\nZertxobait jertse higadura? Arropa koloreen konbinazioa


Vers-en-Montagne - Wikipedia, entziklopedia askea.\n46° 48′ 57″ N, 5° 54′ 55″ E / 46.8158°N,5.9153°E / 46.8158; 5.9153Koordenatuak: 46° 48′ 57″ N, 5° 54′ 55″ E / 46.8158°N,5.9153°E / 46.8158; 5.9153\nAndelot-en-Montagne, Chapois, Le Larderet, Le Latet, Le Pasquier eta Valempoulières\n229 (2018ko urtarrilaren 1a)\n122 (%53.3) 112 (%48.9)\nVers-en-Montagne Frantziako udalerria da, Jura departamenduan dagoena, Borgoina-Franche-Comté eskualdean. 2013an 198 biztanle zituen.\n2007an Vers-en-Montagne udalerrian erroldatutako biztanleak 198 ziren. Familiak 80 ziren, horien artean 20 pertsona bakarrekoak ziren (4 bakarrik bizi ziren gizonak eta 16 bakarrik bizi ziren emakumeak), 20 seme-alabarik gabeko familiak ziren, 36 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 102 etxebizitza zeuden, 80 familiaren etxebizitza nagusia ziren, 13 bigarren erresidentzia ziren eta 10 hutsik zeuden. 88 etxeak ziren eta 13 apartamentuak ziren. 80 etxebizitza nagusietatik 61 bere jabearen bizilekua ziren, 13 alokairuan okupaturik zeuden eta 6 doan lagata zeuden; 3 etxek gela bat zuten, 3 etxek bi zituzten, 6 etxek hiru zituzten, 19 etxek lau zituzten eta 49 etxek bost zituzten. 68 etxek euren parking plaza propioa zuten azpian. 35 etxetan ibilgailu bat zegoen eta 38 etxetan bat baino gehiago zituzten.\nVers-en-Montagne udalerriko biztanleria-piramidea 2009an .\n2007an lan egiteko adina zuten pertsonak 130 ziren, horien artean 93 aktiboak ziren eta 37 inaktiboak ziren. 93 pertsona aktiboetatik 87 lanean zeuden (49 gizon eta 38 emakume) eta 6 langabezian zeuden (6 emakume eta 6 emakume). 37 pertsona inaktiboetatik 21 erretiraturik zeuden, 5 ikasten zeuden eta 11 "bestelako inaktibo" gisa sailkaturik zeuden.\n2009an Vers-en-Montagne udalerrian 83 unitate fiskal zeuden, 209 pertsonek osaturik. Pertsona bakoitzeko diru-sarrera fiskalaren mediana urteko 16.852 euro zen.\n2007an zeuden 15 komertzioetatik, 1 janari enpresa zen, 4 eraikuntza enpresak ziren, 4 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 finantziazio enpresa zen, 3 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 6 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 igeltseroa, 1 margolaria, 1 iturgina, 1 argiketaria eta 1 jatetxe.\n2000. urtean Vers-en-Montagne udalerrian 5 nekazaritza-ustiategi zeuden, 435 hektarea erabiltzen.\nLe Pasquier (1,7 km)\nLe Latet (2,1 km)\nLe Larderet (2,7 km)\nMoutoux (3,5 km)\nValempoulières (3,9 km)\nAndelot-en-Montagne (4,4 km)\nChapois (4,4 km)\nSaint-Germain-en-Montagne (4,7 km)\nVannoz (4,9 km)\nSupt (5,0 km)\nArdon (5,1 km)\nLes Nans (5,5 km)\nBNF: 152589130 (data)\nOrriaren azken aldaketa: 10 azaroa 2020, 17:48.